Кумуш Раззоқова Наргиз Зокированинг сочсиз боши, татуировкаси ва у ҳақдаги тарқалган миш-мишлар ҳақида\n04:27 / 12.06.2016\nЎзбекистонда хизмат кўрсатган артист Кумуш Раззоқова ҳамкасби Наргиз Зокирова ҳақида тарқалган миш-мишлар, унинг яшаш тарзи, сочсиз боши ва татуировкаларига “Сабо.уз” газетаси сайтига берган интервьюсида муносабат билдирди.\n– У ижодга кириб келган кезларда мен санъатнинг нонини еб юрган хонанда эдим. "Садо” ансамблида уч нафар қиз бирга ижод қилардик. Наргиз билан эса ўша "Водиллик келин" фильмида учрашиб қолганмиз. Тўғри, Наргиз олдин Тошкентда фаолиятини бошлаган. Лекин волидасининг саломатлиги ёмонлашганидан сўнг Америкага кўчиб кетишди. Келиб чиқиши, туғилган юрти Ўзбекистон бўлгани билан у узоқ вақт чет элда яшади. Ҳаёт тақозоси билан Америкадаги қаҳвахона ва ресторанларда тирикчилик учун қўшиқ айтиб юрганидан ҳам хабарим бор.\n– Танасидаги турли хил татуировкалар билан санъатда портлаш қилгани баъзиларга маъқул келмас...\n– Албатта, ўзга юртда бўлганидан кейин ўша ерга мослашишига тўғри келади. Энди у ҳақидаги гап-сўзларига келадиган бўлсак, одамларнинг ўзи ҳар хил фикрда-ку. Ҳозирги замон эстрадасининг аҳволи ва ўзгаришларини барчамиз бирдек кўриб, англаб турибмиз. Балки, сочсиз яланғоч боши, танасидаги турли хил татуировкалар билан санъатда портлаш қилгани баъзиларга маъқул келмас. Бу менталитетимизга хос бўлмаган ҳолатдир. Лекин ўша ердаги мухлисларига манзур келяпти-ку?.. Юртимизда ҳам унинг мухлислари озмунча эмас.\nБалки шундай имиж ва услубда чиққани учун ўзини яхши ҳис қилар. Назаримда бу ўзига ҳам ярашади, билмадим мен учун жуда қўпол кўринмайди. Чунки Наргиз энди 16-17 ёшли қизча эмас-ку?! Ҳар ҳолда она, буви бўлган аёл. Хатти-ҳаракатларида ўзининг диди борлиги яққол кўриниб туради. Энди рок йўналишидаги хонандаларнинг характери ва кийиниш услуби шундай-да. Лекин у ҳақида ким қандай фикрлашидан қатъи назар Наргиз овози, дарди бор хонанда деб биламан. Мен уни шахсий мулоҳазаларим билан яхши ёки ёмонга чиқаролмайман.\nАммо менга бир томони ёқмади. У Россия шоусида портлаш қилиб чиққанидан сўнг қисқа вақт ичида машҳур бўлди. Кейин юртдошларимиз билан интернет орқали кўнгилсиз суҳбатларни қилишга ҳам улгурибди. Ўша пайтда уни қоралаб, ёмонлаган ва имижини "ахлоқсизлик” дея таъкидлаганлар билан гап тортишиши шарт эмас эди. Ўзбекистон номини ёки халқни қўшишнинг умуман зарурати ҳам йўқ эди. Жимгина ўшаларга дангал гапириб, мавзуга нуқта қўймайдими, деди-дедиларни кўпайтирмасдан. Очиғини айтаман, мен учун у барибир иқтидорли қўшиқчи.


Мактаб, лицей, коллеж ўқувчи қизлари кибер хавфсизлик бўйича АҚШда малака оширади! - Terabayt.Uz\nМактаб, лицей, коллеж ўқувчи қизлари кибер хавфсизлик бўйича АҚШда малака оширади!\nМарказий Осиёнинг 25 нафар15 ёшдан 17 ёшгача бўлган мактаб, лицей, коллеж ўқувчи қизлари "TechGirls" лойиҳаси доирасида АҚШда кибер хавфсизлик ва кодлаш мавзуларини ўрганиш имкониятига эга бўладилар. Бу ҳақда АҚШнинг Ўзбекистондаги элчихонаси расмий сайтида маълум қилинди.\nДастур келгуси йилнинг июнь-июль ойларида ўтказилиши режалаштирилган бўлиб, Қозоғистон, Қирғизистон, Тожикистон, Туркманистон ва Ўзбекистондан 25 нафар қиз иштирок этади.\n"TechGirls" дастурида қизлар хавфсизлик ва кодлаш мавзуларидаги малака ошириш семинарларида қатнашиш ва АҚШнинг энг яхши инновацион технология мутахассислари билан тажриба алмашиш имконига эга бўлишади. Шу билан бир қаторда Виржиния технологик лагерида cоҳа бўйича таҳсил олади.\nМаълумот ўрнида айтиш керакки, 2012 йилдан буён ўтказиб келинаётган ушбу лойиҳада Жазоир, Миср, Иордания, Ливия, Ливан, Марокко ва Фаластин каби мамлакатлардан 181 нафар қиз иштирок этиб билим олган.\nЎҚИНГ: Балоғатга етмаган америкалик энг биринчи хакер\n#IT-дастурчиси #дастур #TechGirls


СОМАЗИНА (SOMAZINA) – medu.uz – Дорилар ҳақида маълумотлар ўзбек тилида\nHome Йўриқномалар СОМАЗИНА (SOMAZINA)\nтаъсир қилувчи модда: 1 ампула (4 мл) эритма 500 мг ёки 1000 мг цитиколин (натрийли тузи кўринишида) сақлайди;\nёрдамчи моддалар: рН ни мувофиқлаштириш учун концентрацияланган хлорид кислотаси ёки натрий гидроксиди.\nФармакотерапевтик гуруҳи: Психостимулловчи ва ноотроп воситалар.\nАТС коди N06В X06\n– Ўткир босқичдаги инсульт ва унинг неврологик асоратлари\n– Бош мия жароҳатлари ва унинг неврологик асоратлари\n– Сурункали қон томир ва дегенератив церебрал бузилишлар оқибатидаги когнитив бузилишлар ва хулқни бузилиши.\nҚўллаш мумкин бўлмаган ҳолатлар. Препаратнинг ҳар қандай компонентига юқори сезувчанлик. Парасимпатик нерв тизимининг юқори тонуси.\nҚўллаш усули ва дозалари. Препарат вена ичига ёки мушак ичига қўлланади, вена ичига препарат секин вена ичига инъекция (буюрилган дозага қараб, 3-5 минут давомида) кўринишида ёки вена ичига томчилаб (минутига 40-60 томчи) буюрилади.\nЎткир ва шошилинч ҳолатларда максимал терапевтик самарага, препаратни биринчи 24 соат давомида буюрилганида эришилади.\nМаксимал терапевтик самарага эришиладиган даволашни тавсия қилинган муддати 12 ҳафтани ташкил қилади.\nПрепарат барча вена ичига инфузион эритмалар, шунингдек глюкозанинг гипертоник эритмалари билан мутаносиб. Ушбу эритма бир марта қўллаш учун мўлжалланган. Эритмани дарҳол ампула очилганидан кейин юбориш керак. Ишлатилмаган эритмани йўқотиш керак.\nНожўя реакциялари. Жуда кам (<1/10000) (шу жумладан пациентларнинг хабарлари ҳам).\nУмумий реакциялар: этни увишиши, шиш.\nДозани ошириб юборилиши. Маълум эмас. Препаратнинг кам заҳарлилигини ҳисобга олиб, терапевтик дозалар таъсодифан оширилганида ҳам, заҳарланишнинг эҳтимоли кам.\nҲомиладорлик ёки эмизиш даврида қўлланиши. Ҳомиладор аёлларда цитиколинни қўллаш бўйича етарли маълумотлар йўқ. Препаратни ҳомиладорлик ёки эмизиш даврида, фақат она учун кутилаётган фойда, ҳомила ёки бола учун мумкин бўлган хавфдан юқори бўлган ҳолдагина қўллаш мумкин. Цитихолинни кўкрак сутига ўтиши ҳақида маълумотлар йўқ.\nБолалар. Препаратни болаларда қўллаш бўйича етарли маълумотлар йўқ.\nҚўллашнинг ўзига хослиги. Персистирловчи бош мия ички қон кетиши ҳолида препаратни жуда секин вена ичига инфузия (минутига 30 томчи) кўринишида юбориш ва суткалик дозани 1000 мг дан оширмаслик тавсия қилинади.\nАвтотранспорт ёки бошқа механизмларни бошқаришда реакция тезлигига таъсир қилиш қобилияти. Цитиколин транспорт воситаларини бошқариш ёки мураккаб механизмлар билан ишлаш қобилиятига таъсир қилмайди.\nБошқа дори воситалари билан ўзаро таъсири ва ўзаро таъсирининг бошқа турлари. Меклофеноксат сақловчи препаратлар билан бир вақтда препаратни қўллаш мумкин эмас. Леводопанинг самарасини кучайтиради.\nФармакодинамикаси. Цитиколин нейронлар мембраналарининг структур фосфолипидлари биосинтезини рағбатлантиради, бу магниторезонансли сопектроскопия маълумотлари билан тасдиқланган. Цитиколин ион насослари ва рецепторлар каби мембрана механизмларининг фаолиятини яхшилайди, уларни бошқарилишисиз нерв импульсларини нормал ўтказилиши мумкин эмас. Нейронларнинг мембранасига барқарорлаштирувчи таъсири туфайли, цитиколин мия шишини қайта сўрилишига ёрдам берувчи шишга қарши хусусият намоён қилади. Экспериментал тадқиқотлар цитиколинни айрим фосфолипазаларнинг (А1, А2, С ва D) фаолланишини ингибирлашини, эркин радикалларни ҳосил бўлишини камайтириб, мебрана тизимларини бузилишини олдини олишини ва глютатион каби антиоксидант ҳимоя тизимини сақлашини кўрсатади.\nЦитиколин нейронлардаги энергия заҳирасини сақлайди, апоптозни ингибирлайди ва ацетилхолин синтезини рағбатлантиради.\nЭкспериментда цетиколинни, шунингдек бош миянинг фокал ишемиясида профилактик нейропроп таъсири ҳам исботланган. Клиник тадқиқотлар цитиколинни, мияда қон айланишини ўткир бузилиши бўлган пациентларда функционал тузалиш кўрсатгичларини ишончли оширишини кўрсатади, бу нейровизуализация маълумотлари бўйича бош мияни ишемик шикастланишини катталашишини секинлашиши билан мос келади. Бош мия жароҳатлари бўлган пациентларда цитиколин тикланишни тезлаштиради ва посттавматик синдромнинг давомийлиги ва жадаллигини камайтиради. Цитиколин диққат ва онг даражасини яхшилайди, бош миянинг ишемияси билан боғлиқ бўлган амнезия кўринишларини, когнитив ва неврологик бузилишларни камайишига ёрдам беради.\nФармакокинетикаси. Цитиколин перорал, мушак ичига ва вена ичига юборилганидан кейин яхши сўрилади. Юқорида қайд этилган йўллар орқали юборилганида қон плазмасида холиннинг даражаси аҳамиятли ошади. Оғиз орқали юборилганидан кейин сўрилиши деярли тўлиқ ва биокираолишлиги амалда вена ичига қўллангандаги билан бир хил. Юбориш йўлига қараб, препарат ичакда, жигарда холин ва цитидингача метаболизмга учрайди. Юборилганидан кейин бош мия структураларида холин фракциясини структур фосфолипидларга ва цитидин фракциясини цитидин нуклеотидлари ва нуклеин кислоталарига тезда кириши билан кенг тақсимланади. Бош мияга етиб, цитиколин фосфолипидларнинг фракцияларини тузилишида иштирок этиб, ҳужайра цитоплазматик ва митохондриал мембраналарига тизилиб олади.\nДозанинг фақат озгина қисми (3% камроғи) сийдик ва аҳлатда аниқланади. Дозанинг тахминан 12%, СО2 билан нафас орқали чиқарилади. Препаратни сийдик билан чиқарилишида икки босқич ажратилади: биринчи босқич-тахминан 36 соат, унда чиқарилиш тезлиги тез камаяди ва иккинчи босқич, унда чиқарилиш тезлиги анча секинроқ камаяди. СО2 билан чиқарилганида хам шундай босқичлилик кузатилади, нафас билан чиқариладиган СО2 нинг чиқарилиши тезлиги тахминан 15 соат ўтгач тез камаяди, сўнгра у анча секинроқ пасаяди.\nАсосий физик-кимёвий хусусиятлари: тиниқ, рангсиз эритма.\nНомутаносиблик. “Қўллаш усули ва дозалари” бўлимида кўрсатилмаган эритувчилар қўлланмасин.\nЯроқлилик муддати. 3 йил.\nСақлаш шароити. Болалар олаолмайдиган жойда, 30°С дан юқори бўлмаган ҳароратда сақлансин.\n500 мг/4 мл 5 ампуладан контур уяли ўрамда; 1 контур уяли ўрам картон қутида.\n1000 мг/4 мл: 5 ампуладан контур уяли ўрамда; 1 ёки 2 контур уяли ўрам картон қутида.\nБериш тартиби: Рецепт бўйича.\nОлдингисиTEARS NATURALE II 0,1%+0,3%11.06.2018


Мева ва сабзавотларнинг нархи ўтган ойларга нисбатан қанча арзонлашди?\nМисол учун, помидор май ойига нисбатан 52,1 фоизга, бодринг 26,6, пиёз 24,3 ва саримсоқ пиёзи 17,9 фоизга арзонлашди.\nСтатистика қўмитасидан олинган маълумотларга кўра, июнь ойида май ойига нисбатан мева ва сабзавотларнинг нархи ўртача 8,4 фоизга арзонлашган. Хусусан, энг кўп арзонлашгани булғор қалампири бўлиб, унинг нархи июнда май ойига нисбатан 67,6 фоизга арзонлашган.\nНархлардаги пастлашни бошқа сабзавотлардан ҳам кузатиш мумкин. Мисол учун, помидор май ойига нисбатан 52,1 фоизга, бодринг 26,6, пиёз 24,3 ва саримсоқ пиёзи 17,9 фоизга арзонлашди.\nШунга қарамай айрим қишлоқ хўжалиги маҳсулотларининг қимматлашгани ҳам бор гап. Бунга лимон нархининг йил бошидан буён 135,1 фоизга қимматлашган мисол бўла олади.\n– Лимон меваси май ойига нисбатан 6,3 фоизга ва йил бошидан буён 135,1 фоизга ошди, – дейди Давлат Статистика қўмитаси вакили Усмон Абдурасулов. – Шунингдек, июнь ойида сабзи 3,6 фоиз, банан 2,7 фоизга қимматлашган.\nЭслатиб ўтамиз, картошка йил бошидан 38,3 фоизга ошган бўлса, май ойига нисбатан 12,8 фоизга арзонлашган.


Ўзбекистонда пул алмашадими? | O'zLiDeP\nКейинги вақтларда одамлар орасида пул алмашиши мумкинлиги ва инфляциянинг кучайиб бораётгани ҳақидаги миш-мишлар пайдо бўлди. Аслида қачон ва қандай вазиятларда давлат пули ўзгариши мумкин? Агар шундай эҳтимол бўлса, одамлар қанча вақт олдин хабардор этилади? Нарх-навонинг ўсиш тенденцияси, инфляция даражаси борасидаги фикрларни мутахассислар қандай изоҳлайди?\nУшбу саволларга Миллий матбуот марказида Ўзбекистон Марказий банки ҳамда “Қишлоққурилишбанк”нинг қўшма анжуманида мутахассислар жавоб берди, дея хабар қилмоқда ЎзА.\n— Пулнинг алмашишига сабаб ҳам эҳтимол ҳам йўқ. Йўқса, 100 минг сўмлик банкнотлар чиқарилармиди? Яқинда ана шундай суммадаги пул муомалага чиқарилади. Тўғри, инфляция ўсиши мумкин. Чунки банкнинг қайта молиялаш ставкасининг икки фоизга оширилиши, ўз-ўзидан бозордаги нарх-навога таъсир қилади.\nТадбиркор кредит олган бўлса, энди ошган икки фоизни қоплаш учун ишлаб чиқараётган маҳсулотини баҳосини баландлаштиради.\nПрезидент Шавкат Мирзиёев барча мансабдор шахслар томонидан аҳолига реал ҳолатни ва ҳақиқий статистика маълумотларни етказиб бериш бўйича қатъий топшириқ берган. Гувоҳи бўлаётганимиздек, Ўзбекистонда инфляция яширилаётгани йўқ.\nНархларнинг ўсиш тенденцияси эълон қилинмоқда, унга кўра жорий йилда ҳам инфляциянинг даражаси юқори бўлиши кутилмоқда. Таъкидлаш керакки, нархларнинг бозор механизмлари асосида шакллантириш келгуси даврларда инфляция «жиловини» тортиб туриш имконини бериши табиийдир.\nМиш-мишлар одамларга қайсидир маънода огоҳлик ва профилактика чорасидек таъсир қилиши мумкин. Бироқ иқтисодий-молиявий ва банк тизимида миш-мишларга эмас расмий баёнотларга таянган маъқул.\nКорхоналар ташкил этилмоқда, энди сифатга эътибор бериш керак (+ФОТОГАЛЕРЕЯ)\nПрезидент Хонобод сиҳатгоҳини бориб кўрди (+ФОТО)


Қумқўрғон тумани ҳокими Р. Гаппаровнинг Ўзбекистон Республикаси Мустақиллигининг 29 йиллиги муносабати билан аҳлига байрам табриги – Qumqo'rg'on sadosi\nҚумқўрғон тумани ҳокими Р. Гаппаровнинг Ўзбекистон Республикаси Мустақиллигининг 29 йиллиги муносабати билан аҳлига байрам табриги\nAvgust 28, 2020 Yanvar 11, 2022\nАссалому алайкум, ҳурматли тумандошлар, жондек азиз қадрдонлар.\nЖонажон Ўзбекистонимизнинг давлат мустақиллиги эълон қилинганига 29 йил тўлди. Тарих зарварақларига 1991 йилда 1 сентябрь – Мустақиллик куни деб зарҳал ҳарфлар билан ёзилди. Бу қутлуғ сана ҳар йили халқимизнинг азалий орзулари ушалган кун, миллий байрам сифатида нишонланмоқда. Қалбимизни фахр-ифтихорга тўлдирган Мустақиллик байрамини ҳар доим хурсандчилик, меҳнат ютуқлари билан кутиб олиш анъанага айланди.\nЎзбекистон Республикаси Президенти Шавкат Мирзиёев халқимизнинг соғлиги ҳамма нарсадан улуғлигини инобатга олиб пандемия шароитида Мустақиллик байрамини ўтказиш тартиби ҳақида кўрсатмалар берди. Жойларда катта йиғин ва сайилларни ўтказишни чеклаш, улуғ санани оила даврасида нишонлаш зарурлигини таъкидлади. Шунга асосан бу йилги энг улуғ, энг азиз байрамимизни “Сен-қудрат манбаи, саодат маскани, жонажон Ўзбекистоним!” шиори остида шод-у хуррамлик билан кутиб олаяпмиз.\nШу ўринда 2020 йилда туманимизни ижтимоий-иқтисодий ривожлантириш бўйича амалга оширилган ишлар ҳақида маълумот беришни жоиз деб ўйлайман. Бир қатор соҳаларда ўсиш суръати юқори бўлиб, қувонарли натижаларга эришдик. Бу қуйидаги кўрсатгичларда ўз ифодасини топди. 2020 йилнинг 1 август ҳолатига жами 1878 та корхона ва ташкилотлар фаолияти рўйхатга олинди. Туман бўйича бу йил январь-июль ойлари мабойнида 6720,2 минг АҚШ доллари қийматидаги ташқи савдо айланмаси қайд қилинди. МДҲ давлатларига 1414,6 минг АҚШ доллари қийматидаги ташқи савдо айланмаси амалга оширилди. Бошқа давлатларга ўтган йилнинг шу даврига нисбатан 131,4 фоиз кўрсатгичга эришилиб, жами 5305,6 минг АҚШ доллари миқдоридаги ташқи савдо айланмаси бажарилди. Экспорт бўйича ўтган йилгига нисбатан ўсишга эришилди. Бунда МДҲ давлатларига 1073,9 минг АҚШ доллари қийматида, яъни ўтган йилдагига қараганда 133,2 фоиз, бошқа давлатларга 4728,3 минг АҚШ доллари миқдоридаги маҳсулотлар экспорт қилиб, ўтган йилга нисбатан 167,5 фоизга ўсишга эришилди. Шу вақт давомида чакана товар айланмаси 289,2 миллиард сўмни ташкил этди.\nТуманимизда бунёдкорлик ишларига ҳам эътибор қаратилмоқда. Йилдан йилга янги қурилган биноларнинг сони ошаяпти. Қумқўрғон шаҳри янгича гўзаллик ва кўринишга эга бўлмоқда. Замонавий қулайликлар бунёд этилаётганлиги натижасида аҳолининг турмуш даражаси ривожланмоқда. Бу йилнинг 7 ойи мобайнида қарийб 97 миллиард сўмлик қурилиш ишлари амалга оширилди. Саноат маҳсулотлари ишлаб чиқариш суръати ўсди. Жами 237 миллиард сўмлик саноат маҳсулотлари ишлаб чиқарилиб, 184 фоиз ўсиш суръатига эришилди. Истеъмол товарлари ишлаб чиқаришда ҳам қувонарли ишлар амалга оширилди. Жумладан, 52 миллиард сўмлик истеъмол товарлари ишлаб чиқарилиб, ўсиш суръати 159 фоизга тенг бўлди.\nИқтисодий фаолият турлари бўйича бозор хизматлари ишлаб чиқариш кўрсатгичлари самарали бўлганлигини айтиш зарур. Бу йил январь-июль ойларида 118 миллиард сўмлик хизматлар кўрсатилди. Шу жумладан, асосий турлар бўйича алоқа ва ахборотлаштириш, молиявий, транспорт, автотранспорт, яшаш, овқатланиш, савдо, кўчмас мулк билан боғлиқ, таълим, соғлиқни сақлаш, ижара, компьютерлар, маиший товарларни таъмирлаш, меъморчилик, муҳандислик изланишлари, техник синовлар ва таҳлил соҳасидаги, шахсий, бошқа хизматлар бўйича юқори кўрсатгичлар қайд этилди.\nЯнги кичик бизнес субъектларини ташкил этиш прогноз кўрсатгичлари бўйича бу йил 676 та субъект очиш режалаштирилган эди. 7 ой давомида шундан 639 та ташкил этилди. Тумандаги тижорат банклари томонидан аҳоли бандлиги, истеъмолини таъминлаш, ишлаб чиқариш, хизмат кўрсатиш ишларини ривожлантириш, қурилиш учун, таълим олиш, корхоналарга куз ва баҳор мавсуми учун захира жамғармасига ва бошқа мақсадларда кредитлар ажратилди. Туман бўйича Агро банк, Халқ банки, Микрокредит банк, Миллий банк, Қишлоқ қурилиш банк томонидан жами 1920 та ҳолатда 114 миллиард сўм миқдорида кредит берилди. Жумладан, “Ҳар бир оила тадбиркор”дастури асосида 574 та лойиҳага қарийб 14 миллиард сўм, “Ёшлар-келажагимиз” дастури бўйича 6 нафар ёш тадбиркорга 530 миллион сўм, савдо ва тижорат корхонларига 147 та ҳолатда 17 миллиард сўм савдо кредити, 1075 нафар аҳолига 14 миллиард сўм, 16 нафар фуқароларга 71 миллион сўм таълим кредити берилди. Шунингдек, Фермерлар кенгаши томонидан 2 ҳолатда 2 миллиард сўм, 1 нафар аҳоли бандлигини таъминлаш учун 30 миллион сўм, 2 ҳолатда корхоналарга қиш ва баҳор мавсуми учун захира жамғармаси учун 586 миллион сўм, қурилиш учун 1 миллиард 95 миллион сўм ва яна бошқа соҳалар учун жами 65 миллиард сўмга яқин бошқа кредитлар ажратилди.\nҚишлоқ хўжалиги соҳаларида эришаётган ютуқларимиз салмоқли бўлаяпти. Бу йил пиллакорларимиз учун янги пиллахона қуриб, етиштирилган “кумуш тола”ларни қабул қилиш сифати ва маданиятини оширдик. Бундан руҳланган пиллакорларимиз 200 тонна 361 килограмм пилла топшириб, туманимизнинг шартнома режасини ошириб бажарди. Ғаллакорларимизнинг меҳнати ҳам мақтовга лойиқ. Улар 8183,8 гектар майдондан режадагидан анча кўп 26180 тоннадан зиёд ғалла топширишга эришди. Халқимизнинг нон ва нон маҳсулотларига бўлган эҳтиёжини қондиришга улкан хирмон тўплади.\nПахтакорларимиз жорий қишлоқ хўжалиги йилини муваффақиятли якунлаш учун азм-у қарор қилишган. 190 та фермер хўжалиги ва “Термиз Жайхун” кластери далаларида пахта етиштириш ишлари қизғин амалга оширилди. Жами 7952 гектардаги ғўза навлари агротехника талаблари асосида парваришланди. Туман бўйиича 25371 тонна пахтани йиғиб-териб, қабул пунктларига топшириш режалаштирилган. Ҳозир терим мавсумига қизғин тайёргарлик кўрилмоқда. Бунинг учун 6 та пахта қабул қилиш маскани тайёрланди. Далаларда терилган пахталарни ташиш учун 82 та транспорт тракторларни, 164 та тиркамаларни ишлатиш назарда тутилаяпти. Пахта йиғим-терими ишларини уюшқоқлик билан бажариш мақсадида 169 та терим отряди тузилди. 17500 нафар теримчи пахта ҳосилини нес-нобуд қилмай, ўз вақтида териб олишга жалб этилади. Уларга етарлича шароитлар яратиш мақсадида этаклар, торозилар, қозон-ўчоқлар, самоварлар, сув идишлари тайёрланмоқда. Шунингдек, ғўза баргларини тўкиш учун ОВХ техникалари ва дефолиантлардан фойдаланилади. Йил давомида омилкорлик билан қилган меҳнатнинг ижобий натижаси кузда маълум бўлади. Қишлоқ хўжалиги ходимлари, пахтакорлар, механизаторлар пахта топшириш шартнома режасини шараф билан бажаради деб ўйлайман.\nТуман Маҳалла ва оилани қўллаб-қувватлаш бўлими бу йил ижтимоий-маънавий муҳитни соғломлаштириш, маҳалла, оила ва хотин-қизлар билан ишлашда муайян натижаларга эришаяпти. Бу янги ташкилот қошида “Ҳомийлик хайрияларини мувофиқлаштириш маркази” ташкил этилди. Тумандаги 61 та маҳалла фуқаролар йиғинида яшаётган аҳолидан жами 707 та мурожаат қайд қилинди. Уларнинг хоҳиш-истаклари инобатга олиниб, кўнгилли волонтёрлар ёрдамида автомашиналарда озиқ-овқат маҳсулотлари етказиб берилди. Муҳтарам Президентимиз томонидан пандемия шароитида аҳоли орасидаги ижтимоий ҳимояга муҳтожларга бир марталик моддий ёрдам пули берилганидан барча хурсанд бўлди. Туманимизда жами 776 та ижтимоий ҳимояга муҳтож ва “Темир дафтар” га киритилган оилага 737 миллион сўм бир марталик пул маблағлари етказиб берилди. Бундан ташқари, “Темир дафтар”га ёзилган оилалар ва уларнинг оила аъзолари ҳам мавжуд 4 та сектор кесимида Республика бюджети ҳисобидан қўллаб-қувватланди. 1096 та оилага 1 миллиард 91 миллион сўм пул маблағи берилди. “Саховат ва кўмак” жамғармаси ҳам саховатпешалигини кўрсатди. Ижтимоий ҳимояга муҳтож, кам таъминланган, боқувчисини йўқотган 39 та оилаларга “Саховат ва кўмак” жамғармаси ҳисобидан жами 103 миллион сўм моддий ёрдам кўрсатилди. 2020 йил июнь-август ойларида “Жонажон юртим ободлигига ўз ҳиссамни қўшаман” шиори остида хонадонлар ва кўчаларда ҳаракатлар режаси амалга оширилди. Маҳаллалар ҳудуди, кўчалар, хонадонлар янада обод ва кўркам бўлиши, аҳолининг осойишталигини сақлаш тадбирлари намунали ташкил этилди. “Обод хонадон”, “Обод кўча”, “Обод маҳалла” тадбирларида назарда тутилган вазифалар изчил амалга оширилмоқда. Бу тадбирларда тумандаги барча маҳалла фуқаролар йиғинлари аҳли фаол қатнашиб ўз ҳудудларидаги кўчалар, хонадонлар, маҳалланинг тоза-озода, саранжом-саришта бўлиши учун меҳнат қилди. Умуман қўлга киритилаётган натижаларга ҳамжиҳатликда эришмоқдамиз. Истиқлол байрамини барчамиз биргаликда улкан ютуқлар билан кутиб олаётганимиздан бахтиёрмиз. Осмонимиз ҳамиша мусаффо, юртимиз тинч бўлишини, халқимиз фаровон яшашини тилайман.\nБетакрор Ватанимиз равнақи йўлида садоқат билан хизмат қилишдан ҳеч қачон толмайлик, чарчамайлик! Барчамизга, жонажон юртимизнинг камолини, фарзандларимиз ва набираларимизнинг бахт-у иқболини кўриш насиб этсин! Ўзбекистонимиз доимо гуллаб яшнасин!\nОбод хонадон – оила кўрки\nEt qui hante- Poche pdf telecharger\nMart 11, 2021 Yanvar 11, 2022


Томирлар иссиқни ёқтирмайди - xabar.uz\nУзоқ салқиндан сўнг бирдан исиб кетиш – томирлар учун ҳақиқий стресс. Асорат қолмаслиги учун гипертония ва юрак касалликларидан қийналаётганлар нима қилиши керак?\nЖазираманинг биринчи хавфли тўлқини\nАйниқса, ёзда жазираманинг кескин тўлқинлари хатарли. Бу ҳаво ҳарорати беш ва ундан ортиқ кунлар давомида 29°С даражадан юқори бўлиши. Устига-устак, иссиқнинг биринчи тўлқини энг хавфлиси ҳисобланади. Тайёрланмаган организм унга мослашишга улгурмайди, шу боис инфаркт, оғир аритмия хуружлари ва юрак етишмовчилиги зўрайиши кўпаяди.\nДорилардан таътилга чиқинг\nЖазирама бошланиши кўпинча муолажани тузатишни талаб қилади. Бунга нафақат гипертоник криз ёки юрак етишмовчилиги чуқурлашиши, балки ҳол-аҳволнинг яхшиланиши ҳам хизмат қилиши мумкин: қон босими пасайиши ва юрак хуружлари частотаси камайиши. Бироқ ёзда дорилардан таътилга чиқиш кераклигини англатмайди. Препаратларни ва уларнинг миқдорини фақат даволовчи шифокор ўзгартириши мумкин.\nКўпгина беморларда ёзда гипертониянинг кечиши чиндан ҳам юмшайди. Бироқ! Ҳаво ҳарорати 28°С даражадан ортиқ бўлганда юқори ва пастки қон босими пасаяди. Тана узоқ вақт қизиганда иккинчи фаза бошланади. Юқори қон босими кўтарила бошлайди, пастки қон босими эса пастлигича қолаверади. Натижада пульсли босим кўтарилади. Бу томирлар учун хавфли ва ҳатто инфаркт ва инсультларни келтириб чиқариши ҳам ҳеч гап эмас. Гоҳ у, гоҳ бу томонга кескин ўзгариш криз деб аталади. Бунинг олдини олиш учун ҳол-аҳволни назорат қилиш керак. Мунтазам қон босимини ўлчаш орқали гипертония хуружини назорат қилиш ҳамда қон босимининг кўтарилишига йўл қўймаслик мумкин.\nСовитишда меъёрни унутманг\nИссиқда ишласангиз, мунтазам юз, қўл ва оёқларни совитиб туринг. Ҳўл совуқ сочиқ билан артинг, совуқ компресслар қилинг, салқин душ қабул қилинг. Совуқ ваннага бутунлай ётиб олманг – бундай стресс томирлар спазмига олиб келиши мумкин.\nҲол-аҳволингиз нимани ва қандай ичишингизга боғлиқ. Зиддиятнинг олдини олиш учун ҳатто чанқоқни ҳис қилмаганда ҳам, ҳар 15 – 30 дақиқада оз-оздан оддий сув ичинг. Ўз организмингиз сувсизланишини назорат қилишга ўрганинг. 1 кг вазн йўқотганингизни кўрдингизми – демак, кўпроқ сув ичиш керак.\nиссиқ қон босими жазирама


Безгак – хавфли юқумли касаллик » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Безгак – хавфли юқумли касаллик\nБезгак – хавфли юқумли касаллик\n15-08-2018 21:59 Navoiy shahri, Yangiliklar\nСаломатлик инсон учун энг бебаҳо неъмат бўлиб, уни асрабавайлашда соғлом турмуш тарзи тартибларига қатъий риоя этиш муҳим аҳамият касб этади\nБунинг учун киши ҳар куни вақт ажратиб спорт билан шуғулланиши, овқатланиш рационига алоҳида эътибор қаратиши, шахсий гигиена қоидаларига риоя этиши лозим. Акс ҳолда, турли хавфли юқумли касалликларни юқтириб олиш ҳеч гап эмас.\nЖумладан, ўткир юқумли касалликлардан бири бўлган безгак иситма хуружлари, ички аъзолар шикастланиши, анемия ривожланиши билан кечадиган хасталикдир. Бир ҳужайрали паразит плазмодий касалликнинг қўзғатувчиси бўлиб, у чивин ҳамда одам организмида кўпайиб, безгак чивинлари орқали тарқалади. Уларнинг 4 хили, тропик безгак, уч кунлик, тўрт кунлик безгак, овале турлари бор. Ўзбекистонда безгак чивинининг 7 хил тури мавжуд. Касаллик белгиларининг қанчалик намоён бўлиши паразитнинг инсон организмига тушганда аввало жигарда, сўнг эса эритроцитларда ривожланиши билан боғлиқ. Жигар ҳужайраларидаги ўзгаришлар одатда белгисиз бўлади. Паразитнинг юқишидан то дастлабки белгилар пайдо бўлишигача бўлган оралиқ безгакнинг турларига қараб 7 кундан 25 кунгача давом этади. Безгакнинг уч кунлик ва овале турларида яширин давр уйқудаги паразитлар ҳисобига 812 кунгача чўзилиб кетиши мумкин.\nКасалликни юқтириб олган кишилар шифохона шароитида даволанади. Кейинчалик уч йил давомида диспансер назоратида кузатилади. Чунки касаллик қайтадан ривожланиши ҳам мумкин. Безгак касаллигини тарқатувчи чивинларга қарши курашиш унинг олдини олишда муҳим аҳамиятга эга. Сув ҳавзалари ва кўлларни безгак тарқатадиган чивиннинг личинкаларидан тозалаш учун сувга "гамбузия” майда балиқларини ташлаш, сув тўпланган кўлмак ва ботқоқларни қуритиш мақсадга мувофиқдир. Чивин чақишидан ҳимояланиш мақсадида яшаш хоналарининг дераза ва эшикларига тўр пардалар тортиш ҳамда чивинларни чўчитиш мақсадида танага турли суртмалар суртиш лозим. Безгак тарқалишининг олдини олиш ҳамда маҳаллий юқтирилишини бартараф этишга қаратилган профилактик тадбирларни янада кучайтириш ва аҳоли ўртасида тарғиботташвиқот ишларини ташкил этиш касалликка қарши курашишнинг асосий усулларидан биридир.\nНавоий шаҳар ДСЭНМ шифокори.\nМуолажалар – шарқ табобати усулида\nПашша – саломатлик душмани\nЮқумли касалликдан эҳтиёт бўлинг!\nРУҲИЯТ ВА СОҒЛИҚ


ХУНТА, МАНҚУРТЛАР ВА ҚОТИЛЛАРГА ҲЕЧ ҚАНДАЙ НАФАҚА БЕРИЛМАСИН | Huquq Olami\n← ПУТИН ЯҚИН АТРОФИНИНГ ҚУРБОНИ БЎЛАДИ\nТЎТИҚУШ СИЁСАТЧИ →\nPosted on Noyabr 17, 2014 | Leave a comment\nКейинги пайтларда мен Украина-Россия муносабатларига бағишланган бир қатор мақолаларни ўзбек тилига баҳоли-қудрат таржима қилишга ҳаракат қилиб келаяпман. Мен профессионал (касбий) таржимон эмасман. Бир тилдан иккинчисига сўзма-сўз таржима қилиб бўлмайди – таржима давомида, мазмун-маънони йўқотмаган ҳолда ниманидир қўшиш ёки ниманидир олиб ташлашга тўғри келади. Бир донишманднинг “Сўкиш сўзларисиз рус тили тил эмас” деган гапини ўқиганман. Ўзбек тилидаги матнларда эса сўкиш сўзлар деярли учрамайди. Русча матнларда тез-тез учрайдиган “нах…й”ни ҳатто таржима қилиш ҳам қийин – уч нуқта ёрдамида ҳам тушунарли чиқмайди. Таржимаси қуйида келтирилган Алексей Заводюкнинг мақоласида “нах…й” эса салкам ҳар қадамда учради – қийналиб кетдим! Бироқ мен Алексейни тушундим. Украинлар ватанларида русларнинг қилаётган ноинсоний ишларидан тўйиб кетишган-ки, улар рус тилида ёзаётган мақолаларини русча сўкишсиз ёза олмай қолишган.\nУкраинанинг Донбассдан ҳеч қандай қарзи йўқ. Ҳеч қанақа нафақа ва ҳеч қандай маош. Агар Донбасс очлик ва совуқдан ўлса ҳам, бизнинг ҳеч бир ишимиз бўлмайди. Украинани боқувчи донецклилар мантиғини мантиқий тахлил қилиб бўлмайди. Бошида бу мағрур одамлар “биз Украинадан кетамиз, бизга нафақани Путин беради” дейишди. Путин ваъда қилинган нафақаларни тўламай ва Россиянинг чиройли паспортларини бермай уларни онасининг…(уй)ига жўнатгач, улар хафа бўлишмади ва нафақа ҳамда маошни ўзимизга ўзимиз тўлаймиз, деб қарор қилишди, чунки уларда шахталар бор, шахталарда эса кўмир кўп. Кўп ўтмай маълум бўлди-ки, кўмир – нефть эмас экан ва агар Украина уларнинг кўмирини сотиб олмаса, у ҳолда у бошқа ҳеч кимнинг онасининг…(уй)ига ҳам керак бўлмас экан. Бу маълум бўлгач, улар Украинани тағин эслаб қолишди: уни ёш Луганск Африка Республикаси эҳтиёжлари учун соғса бўлади-ку!- деб ўйлашди. Шиппаклари билан ўйлаб қарашса – биз бир вақтлар солиқ тўлаган эдик, энди бизга нафақа беришларинг керак, деган гап чиқаришди. Тўғри, болалар, тўғри, бироқ сиз бу солиқларни тўлаган пайтингизда – Украина сизларга нафақа берган эди. Ҳозир сиз мустақилсиз –нафақани ўзингизга ўзингиз тўлайверинг. Украина мустақиллигини эълон қилиб СССРдан чиққач, нафақани ўзига ўзи тўлади. Луганда, энди нафақани ўзига ўзи тўлаши керак. Ва бу барча украинлар учун принципиал масалага айланиши керак, чунки террорист ва маймоқларни бизнинг ҳисобимиздан молиялашни улар онасининг….(уй)дан олсин.\nЎзини ернинг киндиги, деб ҳисоблаётган ақлсиз ялангоёқлар совқотиб ва оч қолиб туришлари, бизнинг тийинчамиз неча пул туришини тушунишлари, уларнинг бу ҳаётдаги номери ўнолтинчи эканини эслашлари учун мушукча ва чумчуқчаларни еб туришлари фойдали бўлади. Уларнинг тирик қолиши ҳамда тинчлиги учун, яхшиси, қисиб ўтиришлари ва овоз чиқармасликлари маъқул. Луганскнинг қуролланган аҳолиси Киевни ишғол қилибди, деган гап-сўз ортидан очлик ва совуқ қиш келади, у келгач, эшакмиялар Киевни ўйлашга вақт топа олмай ҳам қолишади.\nАйтмоқчи, шахтерларнинг нафақаси ойига 4-7 минг гривня. Бу сизга Украина эмас – Украинада бир одамга ойига 1000 гривня берилади, қўлингдан келса шу пулга яшайвер, дегандай. Донецкда шахтерларнинг нафақаси ўғриларникидай – уларга 50 ёшдан бошлаб тўланади. Украинадан 5000 гривня нафақа оладиган бу қаланғи-қасанғиларни боқиш бизга қанчага тушишини бир ҳисоб-китоб қилиб кўринг. Нафақани олгандан кейин эса улар қўлига автомат олишади-да нафақа бераётганларни ўлдириш учун йўлга тушади. Савол туғилади, сиз фоҳишаларга нима етишмаётган эди-ки, сиз бу ҳаром ишга қўл урдингиз? Энди қандай яшаймиз, деб бош қотириб нафақасиз ўтираверинг.\nҚизиқ, аввал нафақа бераётганларга ўқ узган, минглаб украиналик аскарларни ўлдирган бу ҳайвонбашара одамларда яна Украинадан пул талаб қилиши учун қандай мия ва ахлоқ бўлиши керак? Украиналилар, биз бу бедодликка чидаб турмаслигимиз керак, акс ҳолда ўлган қаҳрамонларнинг муқаддас руҳи ҳақидаги барча гаплар – сариқ чақачалик ҳам аҳамиятга эга бўлмайди. Ҳой, манқуртлар, сиз текин нарсаларни истаб қолдингизми, Украина нафақасидан кўп бўлган Расея нафақасини хоҳлаб қолдингизми? Расеянинг баланд нафақасини олиш учун ҳеч бўлмаганда бир кун ишлаганмисиз? Уларнинг ғазнасидан бирор нарса олиш учун уларга взнослар тўлаганмисиз? Йўқми? Ундайда, ҳурматли донбассянлар, онангизнинг…(уй)ига. Бундан буён сизнинг нафақангиз сизга эмас, Донбассда ўлдирилган аскарлар ва урушда мажруҳ бўлган украинлар оиласига компенсация сифатида берилади. Ва бу адолатли бўлади.\nДонбасс озод этилгач, шахтерларнинг 5 000 гривнялик барча ўғринчи нафақалари бекор қилиниши лозим. Бутун Донбасс одатий, ҳеч бир имтиёзсиз, украин нафақасини олиши керак. Ундан-да муҳими, Донбассни тиклаш ва Донбасснинг ҳамма маош ва нафақаларидан 5-10 йил муддатга махсус солиқ олиниши керак, ва бу маблағ у ерда бўлган жинлар ўйинидан азоб чеккан одамларга компенсация сифатида берилиши керак. Телевизор ва интернет орқали тушунтириш ишлари олиб бориш тўхтатилиши керак, гап уларга пул ва чоти орасига тепиш орқали анча тез ва яхшироқ етиб боради. Бизнинг мақсадимиз ва бош масаламиз эса нафақат аблаҳларни жазолаш, балки уларни тарбиялаш ва ҳеч бўлмаганда уларнинг бир қисмини одам қилишдир. Ҳар ойда ўзларининг емагини олаётганда улар нима ишлар қилиб қўйганини ва ҳозир ўша қилган жиноятлари учун жазо олаётганларини тушунсинлар.\nБиламан, кўпчилик: у ёқда нафақат ватниклар [Ватник (пахта қўювчи) – Путинга кўр-кўрона сиғинувчи – ТАРЖИМОН], бизнинг одамлар, Украина ватанпарварлари ҳам қолишган, дейиши мумкин. Ҳа, у ерда шундай одамлар бор. Бундай одамлар учун жавобгарликни барча украиналиклар ўз гарданига олишлари керак. Кўнгиллилар гуруҳлари бундай одамларга ёрдам уюштиришади, бизнинг масаламиз эса ижтимоий фондлар орқали етарли молиялаштиришни таъминлашдир. Шундай қилиб биз икки масалани ҳал этамиз – сотқинлар боқилмайди, биз эса оккупация остида бўлган ўз одамларимизга ёрдам берамиз. Порошенко ва Яценюк Донбассга нафақани фақат ўз пулларидан берсинлар, бўлмаса, улар эгаллаган мансабларидан халқ томонидан онасининг…(уй)ига жўнатилишлари мумкин.\n1 декабрдан бошлаб оккупация қилинган ҳудудлар учун нафақалар бекор қилинадиганга ўхшайди, бироқ Путин уларни қаттиқроқ қўрқитса Ватанни кўтара ва бўлаклаб сотишга тайёр бўлган ҳукуматимизнинг бориб турган қўрқоқлик моҳиятини билган ҳолда ушбуларни айтмоқчимиз:\n– Агар ҳукуматимиз яна бизнинг ҳисобимиздан донбасслик манқуртларни боқишни ўйлаётган бўлса, демак, бундай ҳукумат Украинага керак эмас, бундай ҳукуматни онасининг…(уй)ига жўнатиш керак!\nwww.Glavpost.com учун махсус берилган интервью\n17 ноябрь, 2014 йил Франция


Муҳиддин Ортиқов: "Қўқон-1912"ни ютишимиз ҳам мумкин эди" / CHAMPIONAT.asia\n12 апр 13:44\nМуҳиддин Ортиқов: "Қўқон-1912"ни ютишимиз ҳам мумкин эди"\nКеча биринчи лиганинг 3-тур ўйинлари бўлиб ўтди. Унга кўра сафарда "Қўқон-1912" меҳмони бўлган "Бунёдкор-2" жамоаси шу куни рақибига етарлича ташвиш туғдира олди.\nУчрашувда биринчи бўлиб ҳисобни айнан ёш қалдирғочлар очди. Якунда эса қўқонликлар пеальтидан жавоб тўпини киритиб, дуранг қайд этишди. Учрашувдан сўнг "Бунёдкор-2" бош мураббийи Муҳиддин Ортиқов билан суҳбатлашдик.\n- Майдонинг ҳолати яхши эмасди. Албатта сафарда биз учун жуда қийин ўйин бўлишинит олдиндан билгандик. Майдоннинг холати яхши эмаслиги ҳар иккала жамоага ҳалақит берди. Агарда майдон сифати яхши бўлганида бундан-да чиройли ўйин кўрсатиш мумкин эди. Таркибимиз бошқаларга нисбатан ёш. Айниқса ҳимоячиларимиз. Шу боис "Қўқон-1912"га қарши баҳсда ҳам ҳимоячиларимизнинг тажрибаси камлиги натижасида тайёр ғалабани қўлдан бой бердик. Агарда маҳоратли ҳимоячиларимиз бўлганида сафарда ютишимиз ҳам мумкин эди.\n- "Қўқон-1912" яхши жамоа. Таркиби ҳам кучли. Фақат улар ҳам майдоннинг яхши холатда бўлмагани сабабли қийналишди. Уларда ҳам гол уриш учун яхши имкониятлар бўлди.\n- Учрашув тенг курашлар остида кечди деб ўйлайман. Ҳар иккала жамоа ҳам қулай вазият пойлади. Мезбонлардан кўра биз яхши ўйин намойиш этдик. Бемалол айтишим мумкинки, Қўқондан ғалаба билан қайтишимиз ҳам мумкин эди. Хусусан стандарт вазиятларнинг бирида тўп дарвоза тўсинига тегиб қайтди. Агарда шу зарба дарвоза тўридан жой олганда, ўйин умуман бошқа руҳда ўтарди.\n- Лекин шунга қарамай қониқарли натижага эришдик деб ҳисоблайман. Чунки ўз олдига олий лигага чиқишни мақсад қилган жамоа билан сафарда дуранг ўйнаш ижобий натижадир.\n- Кейинги турни ҳам тақвимга кўра сафарда ўтказамиз. "ЎзДонгЖу"га қарши баҳсгача ҳимояда йўл қўйган хатоларимиз устида ишлаймиз.


Супер лотто: 46-тираж натижалари\n«Супер лотто» лотереяси «6+1» ўйинининг 46-ютуқлар тиражида ўйналган «Суперютуқ» суммаси 1 000 000 000 сўмни ташкил этди.\nБиринчи лототрондан: 23, 26, 14, 8, 21, 33 иккинчи лототрондан эса 20 рақами тушди.\n“Суперютуқ”ни ҳеч ким ютиб олмади.\nЛотереянинг 47-ютуқлар тиражи учун:\n1-категория - “Суперютуқ” (биринчи лототрондан тушган 6 та сон ва иккинчи лототрондан тушган 1 та сон топилганда “6+1”) миқдори – 1 000 000 000 сўм;\n2-категория - “Катта JACKPOT” (биринчи лототрондан тушган 6 та сон ва иккинчи лототрондан тушган сон топилмаганда “6+0”) миқдори – 177 232 300 сўм;\n3-категория - “Кичик JACKPOT ” (биринчи лототрондан тушган 5 та сон ва иккинчи лототрондан тушган 1 та сон топилганда “5+1”) миқдори – 32 366 600 сўм;\n4-категория бўйича биринчи лототрондан тушган 5 та сон ва иккинчи лототрондан тушган сон топилмаганда (5+0) – 15 237 900 сўм;\n5-категория бўйича биринчи лототрондан тушган 4 та сон ва иккинчи лототрондан тушган 1 та сон топилганда (4+1) – ҳар бир ютуқли комбинатсия учун 1 000 000 сўм;\n6-категория бўйича биринчи лототрондан тушган 4 та сон ва иккинчи лототрондан тушган сон топилмаганда (4+0) – ҳар бир ютуқли комбинатсия учун 100 000 сўм;\n7-категория бўйича биринчи лототрондан тушган 3 та сон ва иккинчи лототрондан тушган 1 та сон топилганда (3+1) – ҳар бир ютуқли комбинатсия учун 50 000 сўм;\n8-категория бўйича биринчи лототрондан тушган 3 та сон ва иккинчи лототрондан тушган сон топилмаганда (3+0) – ҳар бир ютуқли комбинатсия учун 5 000 сўм миқдорида пул ютуқлари ўйналади.\nЛотереянинг 47-ютуқлар тиражи жорий йил 20-июл куни 19:00 да «Наво» телеканалида тўғридан-тўғри жонли эфирда ўтказилади.


Эрдўған Telegram’да канал юрита бошлади\nЖаҳон 09:08 / 13.01.2021 4533\nТуркия президенти Ражаб Тоййиб Эрдўған Telegram мессенжерида ўз каналини очди. Эрдўғаннинг канали Telegram маъмурияти томонидан верификациядан ўтиб, расмий экани тасдиқланди ҳамда илк 3,5 соат ичида 50 мингдан кўпроқ обуначи тўплади.\n“Туркия президенти Ражаб Тоййиб Эрдўған Telegram’да! Бизнинг Telegram’даги каналимизга обуна бўлганингиз учун раҳмат. Яна бир платформа BIP’да ҳам каналимиз очилди”, деб ёзган Эрдўған ўз каналида.\nТуркия етакчиси мессенжердаги илк хабарига ўз суратини илова қилган. Унда олд фондаги мушук ортида турган Эрдўған тасвирланган.\nТуркияда кўплаб фойдаланувчилар охирги кунларда WhatsApp мессенжеридан фойдаланишдан воз кечишмоқда. Бунга эса мессенжер 4 январда ўз махфийлик қоидаларини ўзгартиргани сабаб ҳисобланади. Эндиликда янги қоидаларга кўра, барча фойдаланувчилар ҳақидаги маълумотлар уларнинг нимани хуш кўришлари ва одатларини таҳлил қилиш учун Facebook’нинг реклама тизимига берилади.\nЖумладан, Эрдўған маъмурияти ҳам 10 январда шу сабабга кўра WhatsApp мессенжеридан воз кеча бошлаган.\nТаъкидланишича, шу сабабга кўра Туркияда кўпчилик оммавий равишда Telegram ва Туркиянинг етакчи телекоммуникация компанияси Turkcell’нинг BIP мессенжеридан фойдаланишга ўта бошлаган. Жумладан, WhatsApp қоидалари янгилангандан кейин BIP 24 соат ичида 1 млндан кўпроқ янги фойдаланувчи жалб қила олган.\nБундан ташқари, туркияликлар WhatsApp’нинг сиёсатига қарши норозилик сифатида Twitter’да мессенжерни ўчиришга чақирувчи #DeletingWhatsApp (WhatsApp’ни ўчирамиз) хештегини ишга туширишган.\nАввалроқ Telegram асосчиси Павел Дуров охирги 72 соат ичида мессенжерга яна 25 миллион фойдаланувчи қўшилгани ва унинг фаол фойдаланувчилари сони 500 миллиондан ошганини маълум қилди.\n23:25 / 26.02.2021 1093\n22:45 / 26.02.2021 3990


Депутатлар диққатига! | Oqdaryo.uz\nSubmitted by komiladmin on Mon, 09/11/2020 - 21:36\nЖорий йилнинг 14 ноябрь куни соат 11:00 да халқ депутатлари Оқдарё туман Кенгашининг саккизинчи сессияси чақирилмоқда.\n- тумандаги мактабгача таълим ташкилотларининг пандемия даврида карантин қоидаларига риоя қилган ҳолда фаолият олиб бораётганлиги ҳамда куз-қиш мавсумига тайёргарлиги юзасидан Б.Асророванинг ҳисоботи тўғрисида;\n-туман прокурори (Д.Кубаев)нинг жисмоний ва юридик шахсларнинг мурожаатларини бажарилиши юзасидан ҳисоботи;\n-Ўзбекистон Республикаси Президентининг 2020 йил 27 октябрдаги ПФ-6096 сонли Фармони ижросини таъминлаш юзасидан “Оқдарё овози” газетасининг ташкилий хуқуқий шаклини ўзгартириш бўйича Й.Мухаммадиев ҳисоботи ҳақида;\n-Жиноят ишлари бўйича туман судининг раиси И.Данияровнинг\n2020 йил 9 ойи давомида амалга оширилган ишлар тўғрисида ахбороти;\n-2020-2021 йилда куз, қиш мавсуми учун жамғарилган қишлоқ хўжалиги маҳсулотларининг бугунги кундаги ҳолати тўғрисида туман ҳокимининг биринчи ўринбосари (Э.Холмаматов) нинг ҳисоботи тўғрисида каби масалалар кўриб чиқилиши режалаштирилмоқда.\nСессия иши юзасидан қўшимча маълумот берилади.\n2015-2021 © Оқдарё туман ҳокимлиги. Maked by: SAKTRM


Бугун Бағдод марказида 5 та кучли портлаш юз берди. Улар натижасида камида 34 киши ҳалок бўлиб, 224 киши яраланди.\nПортлашлардан бири Бағдоддаги Халқаро Қизил Ҳоч ваколатхонаси олдида юз берди. Ваколатхона биносига зарар етказилган.\nШунингдек, бугун эрталаб Бағдоддаги полиция участкаси олдида ҳам бир неча машина портлатилган.\nПортлаш 4 полиция ходими ўлимига сабаб бўлди, АҚШ ҳарбийларидан 10 нафари яраланди.\nСаноат Вазирлиги биноси олдида ҳам портлаш юз берган. Қурбонлар ҳақида ҳозирча аниқ маълумот йўқ.\nКеча АҚШ ҳарбийлари яшайдиган Ар-рашид меҳмонхонасида ҳам портлаш рўй берган. Бу ҳодиса натижасида бир киши ҳалок бўлиб, 15 киши оғир яраланди.\nМеҳмонхона ичида бўлган АҚШ Мудофаа Вазири ўринбосари Пол Вулфовецга ҳеч қандай зарар етмаган.\nАҚШ Президенти Жорж Буш Ироқдаги зўравонликлар юз бераëтганига қарамай, АҚШ ўз сиëсатини ўзгартирмаслигини билдирди:\n- Эришган ижодий жараëнларни тўхтатиш учун одамларни ўлдиришгача бораëтган террорчилар кўп. Биз қанчалик муваффақиятли ҳаракат қилсак, террорчилар шунча кўп бизнинг ишимизга жавоб беради. Бизнинг вазифамиз уларни жавобгарликка тортиш, - деди АҚШ Президенти.\nХалқаро Қизил Хоч ходимаси Антонелла Нотари эса Бағдоддаги идорасига уюштирилган ҳужум ташкилотнинг Ироқдаги фаолиятини тўхтата олмаслигини баëн қилди:\n- Биз Ироқда қолиш ниятимиздан қайтмаймиз. Ироқликлар Халқаро Қизил Хоч ëрдамига муҳтож. Биз ушбу мамлакатда 1980 йилдан буëн фаолият юритиб келамиз ва бунданда оғир аҳволларда ҳам мамлакатни тарк этмаганмиз. Ироқ халқи бизнинг иштирокимизни хохлайди, - деди ташкилот вакиласи.


Олий ва ўрта махсус таълим вазири Абдуқодир Тошқулов Халқаро пресс-клуб сессиясида талабалар ўқишини кўчириш тартиби ва жумладан, хориждан ва ички тартибда ўқишни кўчириш бўйича дуч келинаётган муаммоларга тўхталиб ўтди.\n«Мен талабалар ўқишини кўчириш масаласида ҳам маълумот беришим керак. Талабалар ҳам бунга жуда қизиқади. Бу йўналишда муаммоларимиз жуда кўп эди.\nЎқишни кўчириш масаласида ноқулай ҳолатлардан бири шунда бўлдики, маҳаллий ОТМларга киришда шаффоф тизим ишлаганидан кейин айримлар ўқишга киритишнинг коррупцион ва инновацион йўлларини ҳам ўйлаб топди. Очиқ айтаман, бу йўлда ҳатто расмий фирмалар ҳам пайдо бўлди. Улар ота-оналарни фарзандингизни четга ўқишга юборамиз ва бир йилдан кейин уни иккинчи курсдан ўқиш бошлашини кафолатлаймиз, дея ишонтирди.\nАйрим фирмалар борки, улар 20-30 балл олган абитуриентларни ҳам қўшни давлатларга пул билан ўқишга киритаверган. Бунда фарзандларимиз асосан масофавий ва сиртқи талимга юборилган. Умуман ўқишга бормаганлари ҳам бор. Лекин улар учун бир йилдан кейин Олий таълим вазирлиги орқали ўқишни кўчириш бўйича онлайн имтиҳон бўлаверган. Хўш, натижа нима бўлди? Уларнинг келиши билан шусиз ҳам яхши бўлмаган таълим сифатимиз янада тушиб кетди», – деди вазир.\nУнга кўра, шу каби ҳолатларга чек қўйиш учун янги ўқув йилидан имтиҳонлар давлат тест марказига ўтказиб берилган. Бу янги тизим бўлгани учун ўтиш балли жуда паст – 66.1 балл қилиб белгиланган.\n«Мен бугун халқимизга мурожаат қилмоқчиманки, таълимда юмшоқлик кетмайди. Биз ҳозирдан ҳужжатларни имзолаймизки, келаси йилдан, дейлик, бу йил соҳалар бўйича таълим йўналишида ўтиш балли қанча бўлган бўлса, келаси йил хориждан ўқишини кўчириб келадиганларга ҳам шу балл талаби бўлади. Буни ҳозирдан айтяпман.\nБу кимнидир кўкрагидан итариш эмас, алданмаслик керак. Олий таълимга киришда турли қинғир йўлларни излаш керак эмас», – деди Тошқулов.\nВазирнинг қўшимча қилишича, тизимда яна бир муаммоли ҳолатлардан бири — хориждан ва мамлакат ичидан ўқишни кўчираётганлар учун моддий ва бошқа имкониятлар етишмаслиги масаласи ҳамон сақланиб турибди.\n«Бу йил Ўзбекистонга ўқишини кўчириш мақсадида ҳужжат топширганлар сони сони 98 минг нафардан ошди. Улардан 95 минг нафари тестга кирди. Бунда Қирғизистондан 45 минг, Қозоғистондан 25 минг, Тожикистондан 14 минг нафар ёшларимиз бизга ҳужжат топширган. Бошқа давлатлардан ҳам бор.\nЭътибор беринг, бу йил баллни паст қилиб белгиладик дедим. Лекин шунда ҳам 95 мингдан бор-йўғи 30 фоиз – 27 минг атрофидаги талаба имтиҳонлардан ўта олди.\nЭнди шунча талаба келганда ҳам бу бизга қўшимча юк бўлади. Чунки қабул шундоқ ҳам кўп. Унга ётоқхона, ўқув корпуслари ва ўқитувчилар керак. Шунинг учун биз уларни кечки ва сиртқига ўтказишга мажбур бўляпмиз. Бизда бу йўналишда ҳам муаммолар чиқяпти», – таъкидлади Абдуқодир Тошқулов.\nОлий таълим вазирнинг таъкидлашича, тизимда бунга қўшимча яна бир муаммо — ўқишини мамлакат ичида ҳам ўзгартирмоқчи бўлган ва ҳужжат топширган 60 мингдан ортиқ талаба масаласи юзага чиққан.\n«Агар биз юқоридаги ва мана шу рақамни қўшсак, жорий йилга белгиланган квота сони билан тенг бўлади. Яъни янги ўқув йилида ўқишга қабул бўйича давлат белгилаган квоталар 170 минг бўлса, ўқишни кўчиришга яна 160 минг ҳужжат топширилди.\nБу муаммони ечишда айримлар хорижда бўлгани каби академ мобиллик ҳақида гапиради.\nБу шундай тизимки, талаба Самарқанд давлат университетига ўқишга кирдими, 1 семестр ёки 1 ўқув йили Тошкентда ўқиши мумкин, лекин дипломни барибир Самарқанддан олади.\nАфсуски, шу шароитда яна 25 минг талаба ўз ҳудудидаги ОТМларга ўқишини кўчириб келди. Биз бунинг ҳам тартибларини ўйлаб кўрамиз. Нега? Чунки Тошкентга ўқишини кўчириш учун Тошкент пропискасига киришнинг эгри йўллари жуда кўпайиб кетди.\nШунинг учун келаси йилдан ички тартибда ўқишни кўчириш ҳам оптималлаштирилади.\nФикримча, талаба ўқишга киришда ўз йўналишини танлар экан, касбига муҳаббат, меҳр ва садоқат билан ёндашиши керак. Афсуски, бизда 70 фоиз ҳолатда қайси ўқишнинг кириш балли паст деган тушунча бор», – дея вазир Абдуқодир Тошқулов сўзларини келтирмоқда Kun.uz мухбири.\n11:10 / 09.01.2022\nВазирлик ўқишни хориждан имтиҳонсиз кўчиришга рухсат берилгани ҳақида тарқалган хабарга муносабат билдирди


10 Апр 2020 1451\nПрезидентимизнинг 2020 йил 19 мартдаги тегишли фармонида 2020 йил 1 октябргача бўлган даврда ташқи савдо операциялари бўйича муддати ўтган дебитор қарздорлик учун хўжалик юритувчи субъектларга жарималар қўллашни тўхтатиш белгиланган.\nСолиқ органлари томонидан ушбу меъёрий ҳужжатга асосан 2 542 та хўжалик юритувчи субъектга нисбатан давлат бюджетига тўланиши лозим бўлган 716,9 миллиард сўм миқдоридаги жарималар қўлланилмади.\nУлар орасида «Marg‘ilon Silk Vats» МЧЖ ҳам бор. Мазкур корхона Хитой Халқ Республикасига 200 минг доллар миқдоридаги ипак маҳсулотларини экспорт қилган. Aммо хорижий ҳамкорлардан маҳсулот учун пул маблағи ўз вақтида (2020 йил 12 январгача - 120 кун) келиб тушмади\nИнқирозга қарши чоралар, шу жумладан, муддати ўтган дебиторлик қарзлари учун жарималарни бекор қилиш билан боғлиқ чора-тадбирлар иқтисодий тангликка бардош беришга ёрдам бермоқда. Глобал иқтисодий хавфнинг ҳозирги шароитларида бундай қўллаб-қувватлаш ўта муҳимдир, деб хабар беради ДСҚ матбуот хизмати.


Франция - xabar.uz\nУнга Тошкент шаҳрининг марказлаштирилган иссиқлик таъминоти тизимини эксплуатация қилиш, техник хизмат кўрсатиш ва бошқариш вазифалари юклатилган.\nНикоҳ маросими Олланд узоқ йиллар мэр лавозимида ишлаган Тюл шаҳрида бўлиб ўтди.\nОқибатда 17 мухлис, 2 нафар полициячи жароҳат олган. Шундан 3 мухлис шифохонага ётқизилган.\nИнаугурация маросими Елисей саройида ўтказилди.\nБугун Францияда президент сайланади\nБугун, 24 апрел куни Францияда президентлик сайловларининг иккинчи тури бўлиб ўтмоқда.\nКеча, 20 апрель куни Эммануэл Макрон ва Марин Ле Пен ўртасида дебат ўтказилди.


Юртимизда иқтисодиёт тармоқларини модернизациялаш, ишлаб чиқаришга инновацион технологияларни изчил татбиқ этишга алоҳида эътибор қаратилмокда. Бу эса, ўз навбатида, саноат корхоналарида юқори самарадорликка эришиш, кам харажат қилиб, кўп маҳсулот тайёрлаш имконини бераётир.\nТаъкидлаш жоизки, Вазирлар Маҳкамасининг 2013 йил 12 июндаги “Халқаро Тараққиёт уюшмаси иштирокида “Саноат корхоналарининг энергия самарадорлигини ошириш” лойиҳасини амалга оширишга доир қўшимча чора-тадбирлар тўғрисида”ги қарори бу борадаги ишларни янги босқичга кўтарди. Ушбу ҳужжат асосида Ўзбекистон Республикаси Иқтисодиёт вазирлиги ва Жаҳон банки ҳамкорлигида амалга оширилаётган қўшма лойиҳалар туфайли кимё, нефть-кимё, кон-металлургия, пахтани қайта ишлаш сингари иқтисодиётимизнинг муҳим тармоқларидаги ишлаб чиқариш субъектларида энергия сарф-харажатларини камайтириш бўйича ижобий натижаларга эришилаяпти.\nКуни кеча Иқтисодиёт вазирлиги ташаббуси билан уюштирилган медиатур давомида бир гуруҳ журналистлар пойтахтимиз ва Тошкент вилоятидаги саноат корхоналарида бўлиб, мазкур лойиҳа доирасида бажарилаётган ишлар билан яқиндан танишдилар.\nТадбир асносида мутахассислар ОАВ вакилларига ишлаб чиқариш субъектларида двигателларни алмаштириш, қозонхона ва компрессор станцияларини янгилаш, ишни тартибга солувчи ускуналарни ўрнатиш каби жараёнларга йўналтирилган кредитларнинг тежамкорликка эришишдаги аҳамияти хусусида батафсил маълумот бердилар.\nУларнинг фикрича, ҳозирги кунда мазкур корхоналарда еттита лойиҳа рўёбга чиқарилаяпти. Бунинг натижасида эса йилига 30 миллион киловатт-соат электр энергияси ва 6 миллион кубометр табиий газ иқтисод қилиниши кутилмокда. Агар республикамиз бўйича 32 та саноат корхонасида 81 лойиҳа ҳаётга татбиқ қилинаётгани назарда тутилса, ҳисоб-китобларга кўра, уларда йилига 539 миллион киловатт-соат электр энергияси ҳамда 252 миллион кубометр табиий газ тежалишига мустаҳкам пойдевор -яратилади.\nЯна бир эътиборга молик жиҳати шундаки, бу ишлар 2015 — 2019 йилларда иқтисодиёт тармоқлари ва ижтимоий соҳада энергия сиғимини қисқартириш, энергия тежовчи технологияларни жорий қилиш чора-тадбирлари дастури ижросини таъминлашга ҳам хизмат қилади.\n— Ушбу лойиҳа доирасида корхонамиздаги бешта 800 кВт кучланишли мотор ўрнига 630 кВт қувватга эга янги ускуналар ўрнатилди, — дейди “Аммофос Максам” акциядорлик жамиятининг Инвестиция бошқармаси бошлиғи Икром Мамасолиев. — Бунинг учун умумий қиймати 304,43 минг АҚШ доллари миқдорида сармоя жалб этилган бўлса, шундан 243,54 минг доллари Халқаро тараққиёт уюшмаси, 60,89 минг доллари эса “Ўзсаноатқурилишбанк” сармояларидир.\nВентиляторларни айлантиришга мўлжалланган мазкур моторлар “Аммофос 2” цехига ўрнатилган. Вентиляторлар эса донадорлаш-қуритиш аппаратидан газларни сўриб олиш ва уларни тозалаш вазифасини бажаради. Шундан келиб чиқиб айтадиган бўлсак, янги моторларнинг ишлаб чиқаришдаги аҳамияти катта. Энг муҳими, бу билан корхонамизда тежамкорликка эришилаяпти. Аниқроғи, илгари бир йилда 24840000 киловатт-соат электр энергияси сарфланар эди. Эндиликда бу кўрсаткич 19561500 киловатт-соатни ташкил этмокда. Яъни самарадорлик 21 фоиздан зиёд, тежаладиган маблағ эса 778,6 миллион сўмдан кўпроққа етказилди.\nБундай ижобий кўрсаткичларни “Максам Чирчиқ” акциядорлик жамиятида ҳам кузатиш мумкин. Корхона раҳбари ўринбосари Ниғмат Исроиловнинг қайд этишича, бу ерда жорий йилда лойиҳа доирасида 849 минг долларлик модернизациялаш ишлари амалга оширилади. Бунинг эвазига 3 миллион 960 минг кубометр табиий газ иқтисод қилинади.\nМаълумки, кончилик ва металлургия саноати иқтисодиётимизнинг муҳим тармоқларидан ҳисобланади. Кейинги йилларда юртимизда бу соҳаларга қаратилаётган эътибор туфайли тизимдаги йирик ишлаб чиқариш субъектларидан бири — “Олмалиқ кон-металлургия комбинати” акциядорлик жамияти тобора ривожланмокда. Хусусан, ўтган йили мазкур жамиятда ҳам иккита лойиҳа рўёбга чиқарилди. Яъни комбинатнинг мис бойитиш фабрикаси, рух ва мис заводлари станцияларида техник ва технологик янгиланиш тадбирлари бажарилди. Пировардида бир йил ичида 12,5 миллион киловатт-соат электр энергияси тежаб қолинди.\nБундан ташқари, комбинатда 2016-2017 йилларда Халқаро тараққиёт уюшмаси кредит линияси асосида яна учта лойиҳа амалга оширилиши режалаштирилаяптики, бу ҳам келгусида 48 миллион киловатт-соат электр энергияси, 17,4 кубометр табиий газ ва 11,4 миллиард сўм маблағни иқтисод қилиш учун замин яратади.\nЭнергия самарадорлигини юксалтириш тадбирлари “Ўзпахтаёғ” акциядорлик жамиятига қарашли “Тошкент ёғ-мой комбинати” акциядорлик жамиятида ҳам татбиқ этилди. Бу ерда “Ўзоғирсаноатлойиҳа” акциядорлик жамияти томонидан ишлаб чиқилган лойиҳа асосида янги буғ қозонлари ўрнатилиб, сув, газ қувурлари ва бошқа муҳандислик тармоқлари уланди. Бунинг натижасида 30 фоиз энергия ресурси тежаладиган бўлди.\n“Саноат корхоналарининг энергия самарадорлигини ошириш” лойиҳаси доирасида “Ўзпахтасаноат” акциядорлик жамияти тизимидаги корхоналарда ҳам муайян ишлар амалга оширилмоқда. Жумладан, Халқаро тараққиёт уюшмасининг кредити эвазига 1200 та қуёш батареяси ва чироғи келтирилган.\nМаълумотларга кўра, бунинг натижасида бир йилда 3,5 миллион киловатт-соат электр энергияси ёки электр қуввати учун сарфланадиган 648,2 миллион сўм маблағни иқтисод қилиш таъминланади.\nТизимдаги “Ўзбекистон” пахта тозалаш корхонасида ҳам бу борада юқори самарадорликка эришилаяпти. Тайёр маҳсулотларнинг 87 фоиздан ортиғи “олий” ва “яхши” синфларга мансуб бўлаётгани шундан далолат беради. Қолаверса, корхонада ISO халқаро стандартлари талабларига мос сифат менежменти тизими жорий этилган. Корхона раҳбари Акмал Шердоновнинг қайд этишича, бу ерда ўрнатилган 12 та қуёш батареяси ва чироғи электр энергиясини тежаш имконини бермоқда.\nМамлакатимиз озиқ-овқат саноатида “Бектемир экспериментал спирт заводи” акция-дорлик жамиятининг муносиб ўрни бор. Кейинги йилларда бу корхонада ишлаб чиқаришни ривожлантириш ва модернизация қилиш орқали тежамкорликка эришиш учун Жаҳон банки иштирокида газни тозаловчи янги технологик линия олиб келинди. Ҳозирги кунда ушбу дастгоҳ ёрдамида жаҳон стандартларига мос газ тайёрланмоқда.\nИқтисодиёт вазирлиги ва Жаҳон банки ҳамкорлиги, шунингдек, республикамиз тижорат банклари иштирокида саноат корхоналарида рўёбга чиқарилаётган янги лойиҳалар ишлаб чиқариш субъектларида юқори самарадорликка эришиш баробарида, иқтисодиётимиз барқарорлигини таъминлаш, янги иш ўринлари яратишдек эзгу мақсадларга хизмат қилмоқда.\nМазкур рукндаги бошқа мақолалар: « Бизнес лойиҳа имконияти\tИстиқлолнинг буюк ҳикмати »


Россияда Алишер Навоий қўлёзмалари намойиш қилинди - Халқ сўзи\n11:16 07 Июнь 2018 Жамият\nXV асрнинг 60 йилларида Навоийнинг шогирдлари томонидан кўчирилган “Илк девон” ҳам ана шундай бебаҳо дурдоналардан биридир. Айрим маълумотларга кўра, XIX аср бошларида бу қўлёзма Эрондаги Қожорлар сулоласи вакили Фатҳалишоҳ кутубхонасида сақланган. 1828 йил фервль ойида Теҳронда кўтарилган қўзғолон туфайли Россиянинг ушбу давлатдаги элчиси, дипломат ва адиб Александр Грибоедов ўлдирилгач, икки давлат ўртасидаги дипломатик алоқалар батамом тўхтаб, уруш муқаррар бўлиб қолганди.\nСанкт-Петербургда Ўзбекистон Электрон оммавий ахборот воситалари Миллий ассоциацияси, шунингдек кўплаб давлат, жамоат ҳамда халқаро ташкилотлар ҳамкорлигида ташкил этилган “Ўзбекистон маданий мероси – халқлар ва давлатлар ўртасида мулоқотга йўл” Иккинчи халқаро конгресси доирасида мазкур кутубхонада “Алишер Навоий асарлари XV-XIX асрлар қўлёзмаларида” номли кўргазма ташкил этилди. Унда кутубхона фондида сақланаётган ўнлаб нодир қўлёзмалар намойиш этилди. Музей ходимлари бу қўлёзмаларнинг музейга келиб тушиши ҳақида меҳмонларга сўзлаб беришди.\n– Алишер Навоий нафақат ўзбек халқининг, балки бутун инсониятнинг буюк шоириридир, - дейди Россия Миллий кутубхонаси илмий ходими Ольга Васильева. – Мен ҳам Навоий ижодига бўлган меҳрим туфайли ўзбек тилини ўрганганман. Навоийни ўз она тилида ўқиб англаш, маъноларини кашф этиш улуғ саодат. Мазкур конгресс доирасида Навоий асарлари кўргазмасининг ташкил этилиши жуда қувонарли воқеа бўлди. Кўргазмадан Навоий даврида яратилган бошқа бир қатор асарлар ҳам ўрин олган.


“МТС-Ўзбекистон” мобил алоқа оператори ўрнида ўтган йилнинг 1 декабрь кунидан фаолият бошлаган UMS’нинг жисмоний шахслар учун тарифлари сони 4тага етди. Бу ҳақда компания расмий сайтида хабар қилинди.\nБунгача Start, Maxi ва Absolut (VIP) тариф режалари мавжуд эди. Тўртинчи тариф эса Optima деб номланади.\nOptima тариф режасига кўра, Ўзбекистон бўйлаб UMS алоқа операторининг ички қўнғироқлари учун 250 дақақалик бепул бонус, 100 Мблик интернет трафиги берилади. Кириш қўнғироқлари бепул.\nШунингдек, 250 дақиқалик бонус тугагандан кейин, ички қўнғироқлар дақиқасига 2 центдан ҳисобланади, бошқа мобил операторларига тегишли рақамлар ва шаҳар уй телефонларига чиқиш учун эса дақиқасига 2,5 центдан тўланади.\nБу тариф режасида кирувчи смслар текин, UMS рақамларига жўнатиладиган смслар 2 центдан, бошқа мобил операторларига тегишли рақамларга жўнатилувчи смсларнинг ҳар бири учун 2,5 цент олинади.\nХалқаро смслар нархи эса 15 цент қилиб белгиланган.\nРақам билан бирга берилган 100 Мб интернет трафиги тамом бўлгач, ҳар куни 1 Мб трафик бериб борилади.\nOptima тарифида абонент тўлови бир ойда 5 доллардан иборат.\nБу тарифга ўтиш учун, *111*102# терилади ёки смс орқали 616102 манзилига 1 рақами юборилади.\n18:58 Pokemon Go мобил ўйини биринчи миллиард долларини ишлаб топди\n14:44 RWC компанияси Perfectum’ни Mobile’сиз қолдирди


АҚШ Конгресси Вакиллар палатаси Трамп импичменти учун овоз берди – Газета.uz\n19 декабр 2019, 09:45 Жаҳон\nАҚШ Конгресси Вакиллар палатаси президент Дональд Трамп импичменти учун овоз берди. У икки модда — ваколатини суиистеъмол қилиш ва Конгрессга тўсқинлик қилиш бўйича айбланмоқда, дея хабар қилди Новости РАА.\nПарламентда кўпчиликни ташкил этувчи демократлар импичмент учун овоз берган бўлса, республикачилар қарши бўлди. Импичмент учун биринчи модда бўйича 230 киши, жумладан 1 нафар мустақил номзод ёқлаб овоз берган бўлса, 197 киши, шу жумладан 2 демократ қарши овоз берди. Бир киши — Демократлар партиясидан АҚШ президентлигига номзод Тулси Габбард бетараф қолди.\nИккинчи модда бўйича 229 депутат, жумладан 1 нафар мустақил депутат ёқлаб овоз берган бўлса, 198 киши, жумладан 3 демократ қарши бўлди, бир парламентарий бетараф қолди.\nЭндиликда импичмент масаласини Сенат кўриб чиқади. Парламент юқори палатаси Трамп устидан суд жараёнини ўтказади. Конгресс юқори палатасида кўпчиликни ташкил этувчи республикачилар эса Трамп импичментига рози бўлмоқчи эмас.\nАҚШ президентининг ўзи импичмент жараёнини демократларнинг сиёсий жиҳатдан ўзларини ўзлари ўлдириши деб атади. «Сиз менинг рейтингларимни кўрдингизми?. Улар биринчи кунданоқ менинг импичментимни эълон қилишга ҳаракат қилишди. Улар мен курашни бошламасимдан олдиноқ буни амалга оширишга ҳаракат қилишди», — деди Трамп пайшанба куни Мичиган штатида бўлиб ўтган митингда.\nОқ уй, ўз навбатида, Трамп импичмент жараёнлари доирасида навбатдаги қадамни ташлашга тайёр экани, Сенатда тўлиқ оқланишини маълум қилди.\nДемократлар АҚШ президентини Конгресс томонидан тасдиқланган Украинага ҳарбий ёрдам кўрсатиш жараёнини тўхтатиб қўйиб, президент Владимир Зеленскийга ўз рақиби Жо Байденга қарши тергов кўринишидаги хизматларни таклиф этганликда айбламоқда. Трамп рақиблари уни Конституцияни бузгани ва ўз ваколатларини суиистеъмол қилганликда айблаётган бўлсалар, республикачилар улар фикрини қўллаб-қувватлаётгани йўқ.


Қозоғистон ва Россия музейлари тажриба алмашади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон ва Россия музейлари умумий кўргазмалар ташкил этиш ва тажриба алмашишни режалаштиряпти. Шунингдек, икки мамлакат мутахассислари биргаликда археологик тадқиқотлар ўтказиш ниятида. Атирау вилоятидаги «Сарайшиқ» Давлат тарихий-маданий музей-қўриқхонаси Россия, шу жумладан, Астрахань ва Волгоград музейлари билан ҳамкорлик алоқаларини кенгайтириш хусусида шартнома имзолади.\nАНАТОЛИЙ МАЛЬЧЕНКО, ВОЛГОГРАД ВИЛОЯТ ЎЛКАШУНОСЛИК МУЗЕЙИ ДИРЕКТОРИ:\n- Қозоғистон билан, қозоқ қўриқхона-музейи билан ҳамкорлик қилиш имкони туғилганидан мамнунмиз. Шунда Қозоғистондаги жуда кўп одам музейимизда сақланаётган экспонатлар тўғрисида маълумотга эга бўлади.\nАЙБЕК ТУРАР ЎҒЛИ, «САРАЙШИҚ» ДАВЛАТ ТАРИХИЙ-МАДАНИЙ МУЗЕЙ-ҚЎРИҚХОНАСИ ДИРЕКТОРИ ЎРИНБОСАРИ:\n- Бугунги кунда музей-қўриқхонамизда Астрахандан келган археолог олимлар фаолият юритяпти, улар қаторида Плахов, Пантелеев ва Бирюков каби рассом-топографлар ҳам бор. Улар, ўз навбатида, бизни ҳам таклиф қиляпти. Келгусида биз учун Россия ҳудудида археологик қазув ишларини амалга ошириш имконияти бўлишига умид қиламан.\nИкки давлат музейлари ўртасида ҳамкорлик мустаҳкамланиши келгусида илмий изланиш ва туризм соҳасидаги алоқаларни кучайтиришга хизмат қилади.


14.09.2017 йилдаги ЎРҚ–446-сон Қонун билан Жиноят-процессуал кодексининг 223- ва 239-моддаларига ўзгартириш ва қўшимчалар киритилди. Президент ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакилга ушлаб туриш ва қамоққа олишга нисбатан иммунитет тақдим этилди. Бу ҳақда Norma.uz хабар бермоқда.\nВакил ушланиши ва ички ишлар органлари ёки бошқа ҳуқуқни муҳофаза қилиш органига етказилиши мумкин эмас. Ушбу тақиқ жиноятни содир этиш чоғида ёки уни содир этганидан кейин дарҳол ушланган ҳолатларга татбиқ этилмайди.\nБизнес-омбудсманга нисбатан фақат Президентнинг шахсий розилиги билан қамоққа олиш ёки уй қамоғи тарзидаги эҳтиёт чораси қўлланиши мумкин.\nТаъкидлаб ўтамиз, мазкур чораларни қўлланилиши учун давлат раҳбарининг розилиги зарурати қонунда биринчи маротаба кўзда тутилмоқда. Шу каби иммунитетлардан фойдаланадиган бошқа мансабдор шахслар (депутатлар, судьялар, омбудсман) бунгача тегишли вакиллик ёки суд органларининг розилиги билан қамоққа ва уй қамоғига олинар эди.


iPhone 8’ни бир ҳафта Coca-Cola’га бўктириб қўйса нима бўлади? (+видео) - Terabayt.Uz\niPhone 8’ни бир ҳафта Coca-Cola’га бўктириб қўйса нима бўлади? (+видео)\nКейинги пайтларда гаджетларнинг чидамлилиги, тезлиги ва ҳоказо хусусиятларини амалда синаш учун улар устида турли тажрибалар ўтказиш видеоблогерлар орасида авж олмоқда. YouTube’даги TechRax канали ҳам мобил қурилмалар устида антиқа, ҳатто бемаъни тажрибалар ўтказилган видеолавҳалари билан танилган.\nКанал муаллифининг навбатдаги тажрибаси iPhone 8 устида бўлди – синовчи уни машҳур газланган ичимликка бир ҳафта мобайнида бўктириб қўйиб кўрди. Суюқликнинг газлилик даражаси тушиб кетмаслиги учун, смартфон солиб қўйилган контейнерга у ҳар куни янгидан Coca-Cola қуйиб борди. Бунда айфоннинг қуввати тугаб ўчиб қолмаслигини таъминлаш мақсадида, тажриба ўтказилаётган пластик контейнер остига симсиз қувватлаш манбаи қўйиб қўйилган эди.\nМана, видеода ўзингиз томоша қилинг-да:\nХулласи калом, белгиланган муддат тугагач, iPhone 8 идишдан олиниб, ишлатиб кўрилди. Буни қарангки, унга айтарли шикаст етмаган экан, фақат товуши аввалгига нисбатан пастроқ чиқа бошлаганди ва овози унчалик тиниқ эмасди.\nНима бўлганда ҳам, бу натижани ижобий баҳолаш, iPhone 8’ни синовдан яхши ўтди, деб ҳисоблаш мумкин.\nШунингдек, сайтимизда iPhone 8’нинг ичини очиб кўриш, iPhone 8 Plus ва Galaxy Note 8’ни бетонга ташлаб кўриш кабиларнинг видеоларини ҳам томоша қилишингиз мумкин.\n#Apple iPhone 8 #синов #смартфонлар #тест #хабарлар


Рўзиқул Бердиев: «Пахтакор» дуранг учун ўйнагандек туюлди»\nСлавче Войнески: «Менга Арвеладзега берилган бюджетни берсангиз, қандай футболчиларни сотиб олишни ўйлаб кўраман»\nСуперлига. «Насаф» «Пахтакор» ўйинида муроса кўчаси танланди\nСуперлига. 5та гол киритилган ўйинда «Cўғдиёна» Олмалиқда мавсумдаги илк мағлубиятни тан олди\nПро лига. «Андижон» «Машъал»га қарши ўйинда камбэк қайд этди, «Бухоро» Нукусдан ғалаба билан қайтди, «Шўртан»да дуранг\nАҳмедов, Ваҳобов, Қораев. Сурхондарё ва Қашқадарёда фахрийлар ўртасида ўртоқлик учрашувлари ўтказилди (фотожамланма)\n«Бизга келганда VARни кўриш у ёқда турсин, эшитишмайди ҳам». «Бунёдкор» матбуот хизмати Намангандаги ўйиндан кейин\nСуперлига. «Навбаҳор» 26 минг мухлиси қаршисида «Бунёдкор»ни мағлуб этди, «Сурхон»да илк ғалаба, «Қизилқум» 90+8-дақиқада мағлубиятдан қутулиб қолди\nАббьятидан Жилардиньогача. Ўзбекистонга ташриф буюрадиган Италия футбол афсоналари жамоаси эълон қилинди\nНаманганда томошабинлар ташрифи бўйича мавсум рекорди қайд этилди\nПро лига. «Турон» яна пешқадамга айланди, «Хоразм» 2-ўринга кўтарилди\n«Пахтакор» кетма-кет иккинчи йил Ўзбекистоннинг энг кўп зарар кўрган корхоналари рўйхатида, «Бунёдкор» ўнликдан жой олди\nСуперлига. «Нефтчи» «Локомотив»га мағлуб бўлди, «Динамо» Тошкентдан дуранг билан қайтди


2022 ЙИЛДА ЎЗБЕКИСТОН АҲОЛИСИНИ РЎЙХАТГА ОЛИШ ТАДБИРИ ЎТКАЗИЛАДИ - Ўзбекистон овози газетаси\n2022 ЙИЛДА ЎЗБЕКИСТОН АҲОЛИСИНИ РЎЙХАТГА ОЛИШ ТАДБИРИ ЎТКАЗИЛАДИ\nТадбирда республикамиз ҳудудида аҳолини рўйхатга олиш дастлаб 1897 йилда ўтказилган бўлиб, ушбу рўйхат маълумотлари ХIХ аср охирида Ўзбекистондаги оилалар сони, аҳоли сони, ёши ва жинси, этник таркиби, туғилиш, ўлим каби демографик жараёнлар ҳақида тасаввур ҳосил қилишга ёрдам бергани таъкидланди. Шунингдек, ушбу дастлабки аҳолини рўйхатга олиш тадбирида республикамизда 3,5 миллиондан ортиқ аҳоли қайд этилгани ҳамда кейинчалик 1926, 1939, 1959, 1970, 1979 ва 1989 йилларда ҳам аҳолини рўйхатга олиш ишлари ташкил этилгани тўғрисида маълумотлар берилди.\n— 2022 йилда Ўзбекистон аҳолисини рўйхатга олиш тадбири ўтказилади, — дейди Давлат статистика қўмитаси раиси ўринбосари Маҳмуджон Зиядуллаев. — Охирги марта аҳолини рўйхатга олиш тадбири 1989 йилда ўтказилган бўлиб, 19,9 миллион аҳоли рўйхатга олинган. Мустақиллик йилларида аҳолини демографик рўйхатга олиш тадбири амалга оширилмаган. Ҳозирда аҳолини рўйхатга олишнинг ҳуқуқий асослари ишлаб чиқилмоқда. Рўйхатга олиш ишлари 3 босқичдан иборат бўлиб, айни вақтда унга тайёргарлик кўрилмоқда. Яна шуни қўшимча қилиб айтиш мумкинки, аҳолини рўйхатга олиш жаҳон стандартлари асосида ўтказилади. Шунингдек, рўйхатга олиш тадбирларида аҳолининг демографик кўрсаткичлари, миллати, ёши, саломатлиги, лавозими, қайси транспортдан фойдаланиши каби белгилари ҳам ҳисобга олинади. Бундан ташқари, аҳолини рўйхатга олиш тадбирини амалга оширишда иштирок этганларга қайси ташкилот ёки идорада ишламасин, уларнинг маошларига қўшимча тўловлар ажратилади.\n— Аҳолини рўйхатга олишни ўтказиш тадбири нимага керак деган, савол туғилиши табиий, — дейди Давлат статистика қўмитасининг Демографик кўрсаткичларни шакллантириш ва таҳлил этиш бўлими бошлиғи Шерзод Дуснаев. — Бунга жавобан шуни айтиш мумкинки, маълум бир санада аҳолининг аниқ сони, ёши ва жинси таркиби, фуқаролиги, барча аҳоли пунктлари бўйича сони, оилавий аҳволи, маълумот даражаси, уй-жой билан таъминланганлик аҳволи, меҳнат ресурслари, иқтисодий фаол аҳоли, бандлиги (касб ва мутахассислиги) ва ишсизлиги, даромад олиш манбалари, ногиронлиги бўйича батафсил маълумотлар шакллантирилади. Шу билан бирга, аҳоли жон бошига макроиқтисодий кўрсаткичларни ҳисоблашда (ялпи ички маҳсулот, аҳоли даромадлари, саноат ва истеъмол маҳсулотлари ҳажми, аҳолига кўрсатиладиган хизматлар ҳажми, қишлоқ хўжалик маҳсулотлари) ишлатилади.\nЯна шуни айтиш мумкинки, республика ва ҳудудларни ижтимоий-иқтисодий ривожлантириш, аҳоли бандлиги, аёллар ҳамда болалар саломатлигини яхшилаш ва оилаларга ёрдам кўрсатиш бўйича дастурларни манзилли ишлаб чиқишда ахборот сифатида фойдаланилади. Аҳоли миграцияси тўғрисидаги маълумотлар ҳам шакллантирилади. Миллий барқарор ривожланиш мақсадларини амалга ошириш кўрсаткичларини шакллантириш ва мониторингини юритишга хизмат қилади. Шунингдек, халқаро ташкилотлар ва фойдаланувчилар томонидан амалга ошириладиган таҳлиллар учун кенг қамровли ахборотлар манбаи ҳисобланади. Қолаверса, урбанизация жараёнларига аниқлик киритилади.\nТадбирда айни дамдаги аҳоли рўйхати хато бўлиб чиқиши эҳтимоли борлиги, яъни Ўзбекистон аҳолиси 33 миллиондан кўп ёки кам бўлиши мумкинлиги ҳамда БМТ тавсиясига кўра, аҳолини рўйхатга олиш тартиби ҳар 10 йилда ўтказилиши лозимлиги тўғрисида ҳам маълумотлар берилди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Узоқ умр кўришнинг 14 сири\t11:34, 20 июнь 2016\tБахт ҳақида ҳамманинг ўз фикри, нуқтаи назари бор, бироқ узоқ умр кўриш ҳақида эса барчага бирдай маслаҳат бериш мумкин, дейди “Interesno.cc” нашри. 1. Оптимистлар узоқ умр кўришади\nҲаётга оптистик нигоҳ билан қаровчи инсонлар нафақат узоқ умр кўришади, балки тўлақонли ҳаёт кечиришади. Оптимизм стрессларнинг олдини олиб, иммунитетни мустаҳкамлайди ва бир қанча касалликларнинг олдини олади. 2. Оёғингизни асранг\nОёғингиз мускуллари бақувват бўлса, бу сабр-бардошни оширади, балансни яхшилайди. Ахир инсон кўп вақтини ётиб эмас, тик оёқда ўтказади. Мушаклар соғломлиги қариганда суяклар синишининг олдини олишга ёрдам беради. 3. Дўстлари кўп одамнинг умри узоқ бўлади\nДўстларнинг кўплиги стресснинг олдини олишдаги муҳим омиллардан биридир. Яқин дўстлар юзага келган муаммоларнинг олдини олишда, уни бартараф этишда кўмаклашишади, руҳий мадад беришади. Дўстлар билан суҳбат қуриш кайфиятни кўтаради, қонда эндорфин моддаси миқдорини оширади. 4. Агар онангиз сизни ёш туққан бўлса, узоқ умр кўриш имконияти кўпроқ бўлади\nСтатистиканинг кўрсатишича, агар сизни онангиз 25 ёшида туққан бўлса, сизда 100 га кириш имконияти бошқаларникидан кўра кўпроқ бўлади. 5. Уйингизда озодаликка эътибор беринг\nУй тозалаш нафақат жисмоний машқ, балки хавфли микробларни йўқ қилишнинг энг қулай йўлларидан биридир. Аммо тозаликка эътибор бераман, деб ошириб юборманг, ҳамма нарсанинг ўз меъёри бор. 6. Илмли, маълумотли бўлиш узоқ умр кўришга ёрдам беради\nСтатистик маълумотларга кўра, илмли, олий маълумотли инсонлар бошқалардан кўра узоқ умр кўради. Билим уларнинг ҳаётни яхшироқ тушунишига, зарарли одатларга ружу қўймаслигига ёрдам беради. Бу ерда гап диплом устида кетмаяпти, қўлингизда университетнинг дипломи бўлиши шарт эмас. Мустақил билим олишга, ўқишга, ўрганишга интилинг, ўз устингизда ишлаб, билим доирангизни кенгайтиринг. 7. Мақсадни тўғри белгиланг\nМуаммоларга амалий ёндашишни ўрганинг. Ҳаётий муаммоларга тўғри ёндашиш стрессларнинг олдини олади, мия иш фаолиятини яхшилаб, узоқ умр кўришга сабаб бўлади.\n8. Рационингизда гўшт миқдорини камайтиринг\nСтатистик маълумотларга кўра, рационингизда гўшт миқдори юқори бўлса, бу жуда кўп касалликларга сабаб бўлади. Узоқ умр кўришни истасангиз камроқ гўшт истеъмол қилинг.\n9. Тўқ рангли меваларга эътиборли бўлинг\nТўқ рангли узумлар, қизил узум шароби, черника меваси таркибидаги полифенол юрак қон-томир ва кўплаб бошқа касалликларнинг олдини олишда катта роль ўйнайди. 10. Болалигингиздан бошлаб, вазнингизга эътиборли бўлинг\nАгар нотўғри турмуш тарзини кечириб, ўсмирлик ёшингиздан бошлаб, ортиқча вазнга эга бўлсангиз, келажакда ҳам бу зарарли одатдан қутулишингиз қийин кечади. Бунинг олдини олиш учун ўсмирлик пайтингиздан бошлаб, вазнингизга эътиборли бўлинг.\n11. Чой ичинг\nЯпонияликларнинг узоқ умр кўришига уларнинг кўп миқдорда чой истеъмол қилиши ҳам сабабчидир. Чунки кўк ва қора чой таркибидаги флавониодлар — катехинлар юракни бақувват қилади.\n12. Кўпроқ пиёда юринг\nАгар кунига 30 дақиқа давомида пиёда юрсангиз, бу ишни бажармайдиганлардан кўра тўрт баробар кўпроқ умр кўриш имкониятингиз мавжуд бўлади. Бу сизга жуда жўн кўринса ҳам, аслида пиёда юриш соғликни сақлашда энг муҳим омиллардан биридир. 13. Ширин, газли сувни камроқ истеъмол қилинг\nАгар кунига камида бир стакан газли сув ичадиган бўлсангиз, қандли диабет, ортиқча вазн, депрессия, юрак қон-томир касалликларига чалиниш хавфи юқори бўлади. 14. Соғлом инсонлар билан мулоқотда бўлинг\nАгар соғлом турмуш тарзини кечиришни истасангиз, бўшашманг. Мабодо ёмон одатларга эга одам билан мулоқотда бўлсангиз, улар озгина гўшт есангиз, бир кунга спортзалга бормасангиз, ҳеч нима бўлмаслигига сизни ишонтиради. Ҳар доим соғлом ва бахтли инсонлар даврасида бўлишга интилинг, шунда сиз ҳам улар каби бахтли ва соғлом бўласиз!


14:50 / 08.11.2017\n«Ўзтрансгаз» АЖнинг Сирдарё вилоят филиали раҳбари Бахтиёр Эшонқулов, «Мирзаобод» газ тақсимловчи пунктининг етакчи муҳандиси Элёр Каримов, ушбу пунктнинг заправкачиси Жаҳонгир Султонов, шунингдек, вилоят газ таъминоти корхонаси ҳайдовчиси Эркин Бўтаев жиноий мақсад билан тил бириктириб, схема ташкил қилишган. Унга кўра, аҳоли учун мўлжалланган газ Самарқанд вилоятидаги хусусий ёқилғи қуйиш шохобчаларига нақд пулга сотилган», - дея хабар берди МХХ вакили.\n«Ҳайдовчи олинган пулларни «Мирзаобод» газ тақсимловчи пунктининг етакчи муҳандиси Элёр Каримовга берган. У эса пулларни схеманинг барча иштирокчилари орасида тақсимлаган корхона раҳбари Бахтиёр Эшонқуловга топширган. Ҳар бир рейсдан ҳайдовчи 600 минг сўм олган, Каримов ва Султонов эса ўзларининг ўртасида бўлишишган - 1,5 миллиондан 3 миллион сўмгача. Қолганлари Эшонқуловда бўлган», - дея айтиб ўтди МХХ ходими.


Ўзбек мухолифати тарихидан лавҳалар (1) « Ўзбекистон Халқ Ҳаракати\nЎзбек мухолифати тарихидан лавҳалар (1)\n25 April 2012 - 13:24\nБаҳодир Файз 1971 йил Тошкент шаҳрида туғилган. 1989 йил Тошкент Давлат университетига ўқишга кирган.\nҚайта қуриш йилларидаги норасмий гуруҳлар ҳаракатида фаол иштирок этган.\n1993 йил Туркияга бориб, Бурса шаҳридаги Улуг Тоғ университетига ўқишга кирган. 1994 йил Ўзбекистон ҳукумати Туркияда таҳсил олаётган талабаларни мухолифат аъзолари билан яқинлашишда айблаб мамлакатга қайтишни талаб қилган.\nБу “қора” рўйхатда Баҳодирнинг ҳам номи бор эди. У ўзини хавф хатар кутаётган Ватанига қайтмасликка қарор қилгач, Истамбулда тазйиққа учрайди: Ўзбек режими фатвоси билан стипендиядан маҳрум қилиниб, ётоқхонадан қувилади.\nКўп ўтмай ўқишдан ҳам ҳайдашади… Лекин яхши одамларнинг ёрдами билан бир оз вақтдан сўнг яна университетга тикланиб, ўқишини муваффақиятли якунлашга муваффақ бўлади. Лекин таъқиб ва тазйиқлар авж олган Ватанга қайтиш имкони бўлмагани боис, Бирлашган Миллатлар Ташкилотига сиёсий бошпана сўраб мурожаат қилади. 1999 йил БМТнинг қарори билан Америка Қўшма Штатларига келиб, Пенсильвания штатида яшай бошлайди.\nУ ҳозир Поинт Парк Моррис коллежида илмий иш билан банд. Уйланган, бир қизи бор…\nСоветлар давридаги ва Горбачёвнинг қайта қуриш йилларидаги ўзбек мухолифати тарихи тадқиқотчилар томонидан ҳали ўрганилмаган. Бунинг обьектив сабаблари бор: авторитар тузум бунга йўл қўймайди! Ҳали ҳануз “Эрк” газети ва ё ўзбек мухолифати ҳақидаги бирор хориж муаллифи китобини ўқиганлиги учун одамлар 10-15 йил қамоқ жазосига ҳукм этилаётгани бугун ҳеч кимга сир эмас.\nМухолифат ҳақида хорижда китоблар чиққан. Мен бу матнларни ёзарканман, улардан фойдаланиш билан бирга ўз ҳаётий кузатишларимга ҳам суяндим. Совет империяси умрининг сўнгги даврларида бевосита ўзим кўрган ва гувоҳ бўлган воқеа, ҳодисалар, сиёсий лидерлар ҳаёти ва фаолиятини баҳоли қудрат акс эттиришга ҳаракат қилдим.\nЎзбек мухолифати ҳали мухолифат номини олмай туриб тузилган эди. У илк бора Ўзбекистонда ижодий зиёлилар тарафидан дастаклангани ва шакллангани ҳеч кимга сир эмас. Ижод аҳли, зиёли ва адабиётчилар ўша қайта қуриш йилларида Совет Иттифоқининг деярли барча республикаларидаги мухолифат ҳаракатларига етакчилик қилганлари бугун ҳаммага маълум. Лекин ўша пайтлар ҳеч қаерда бу куч Ўзбекистондагидек миллий ҳаракатга ва қудратга эга бўлолмаган эди.\nШу маънода истеъдодли шоир Муҳаммад Солиҳни мазкур миллий ҳаракат раҳнамоси десак муболаға бўлмас.\nАмерикалик тадқиқотчи Руф Диблер ёзади: “Масаланинг эътиборга молик томони шундаки, бу даврда сиёсий курашнинг йўлбошчиси бўлиб ижодий зиёлилар майдонга чиқа бошладилар. Бу ҳол собиқ Иттифоқ республикаларининг деярли барчасида содир бўлди ва бу халқларнинг миллий ўзлигини таниб, қадриятларини ўрганиш борасидаги жасоратли ҳаракатларига асос бўлиб хизмат қилди. Бу ҳаракат – миллий халқлар бирлигининг шаклланишида муҳим рол ўйнади. Ўзбекистонда ҳам айнан шундай бўлди. Бунда, сўзсиз Муҳаммад Солиҳнинг ҳиссаси беқиёсдир.” (“literature and Politics: Moohammad Salih and Political change in Uzbekistan from 1979 to 1995″ Ruth Diebler, Indiana University, 1996)\nЁзганларимни ўқиркансиз, Муҳаммад Солиҳ фаолиятига оид қайдларга кўп маротаба дуч келасиз. Зотан, агар шундай қилмаганимда, эҳтимол бу китоб ёзилмаган бўлармиди. Негаки, ўзбек мухолифати фаолияти бу ном билан ниҳоятда уйғунлашиб кетган. Буни тан олмасликнинг иложи йўқ. Бу – ҳаётий ҳақиқат!\nЎзбекистонда асосан икки сиёсий мухолифат ташкилоти мавжуд: “Эрк” ва “Бирлик”. Бу уюшмаларнинг ҳар иккаласига ҳам, истаймизми йўқми, Му?аммад Солиҳ асос солган.\n“Эрк” ва “Бирлик” номи билан айни ташкилотлар Туркистон ва Повольже ўлкасида жадидлар томонидан 1910 йилларда ташкил топган. Лекин бу тарихий номларнинг асл моҳияти билан ўшанда ҳеч ким қизиқмади. Фақат хориждагина Муҳаммад Солиҳ бу борада ойдинлик киритиб, нима сабабдан ташкилотлар учун айнан шу номлар танланганини шарҳлаб берди. Унинг фикрича, бу номларнинг ўшанда шарҳланиши одамларни “Жадидий устунлиги” “джадидовской преемственностью” билан чўчитиб қўйиши мумкин эди.\nНегаки, 1988 йил “Бирлик” ташкил топаётганда мамлакатда бу қадар эркин сиёсий фаолият юритиш, ҳур фикрни баралла айтиб, шунга мос бўлган жадидчиликдай ёрқин бир миллий ғоя тарфдори бўлишга ҳали бир оз вақт бор эди… Бу икки ташкилот ҳукумат тарафидан 1993 йилдан эътиборан тақиқланади. Худди шу вақтдан бўён бу икки ташкилот лидерлари ҳам хорижда, муҳожирликда. Яқинда, “Бирлик” ҳукумат томонидан тан олиниб, расмий сиёсий мақом олармиш деган гап чиқиб ?олди. Айни пайтда, мухолифатнинг асосий қисми бўлмиш “Эрк” ҳақида ҳеч нима дейилмаган… Назаримда, ҳукуматнинг бу “танлови” билан Каримовнинг террорга қарши бирга курашган шериги бўлмиш америкаликлар ҳам розига ўхшайди. Нега энди “Бирлик” кутилмаганда Каримов режими учун хавфсиз бўлиб қолди-ю, “Эрк” ҳануз улар учун хавфли бўлиб, даҳшат солиб турибди?\nБу саволга тўғри жавоб топиш учун мухолифат тарихини чуқур ўрганиш керак… Бу китоб менинг шу борадаги баимкони қудрат бир ҳаракатимдир. Мен китобни ёзар эканман, ҳалол мушоҳада юритиб, воқеаларга имкон қадар холис муносабат билдиришга ҳаракат қилдим. Ҳолбуки, сен ўзинг ёзаётган воқеа – ҳодисаларнинг фаол иштирокчиси бўлсанг, адолат посангиси бирор томонга оқиб кетмаслигига кафил бўлолмасанг ҳам…\n1984 йил ўзбек зиёлилари учун оғир келди. Ўзбекистон Компартияси Марказий Қўмитасининг янги идеология секретари Раъно Абдуллаева ўзбекларни миллат сифатида ажиб бир синовдан ўтказа бошлади. У Москванинг (Андропов) кўрсатмасига асосан халқимизнинг миллий, маданий ва диний қадриятларига қарши кураш йўлига ўтди.\nАбдуллаевани “хомо советикус” тарбиячиларининг энг сўнггиси ва “ислом фундаменталистлари”га қарши кураш пионерларидан бири деб аташ мумкин. Худди ана шундай хавотирли бир дамда “53 кишининг хати” дунёга келди. Бу Ўзбекистонлик 53 нафар ёш ва истеъдодли шоир ва ёзувчиларнинг Сиёсий Бюро аъзоларига йўллаган норозилик мактуби эди.\nХатда Ўзмарказқўм котибасининг халққа қарши сиёсати ҳақида сўз юритилганди. Мактуб Кремлга 1985 йилнинг бошларида жўнатилган бўлиб, жавоб май ойида – энди Горбачёв маъмуриятидан келган эди. Лекин жавоб шикоятчиларга эмас, балки Абдуллаеванинг ўзига келди. У исёнкор ёш ёзувчиларни Марказий Қўмитага чорлаб, уларни тўғри йўлга ўтишга ундади, лекин унинг бу ҳаракатлари самарасиз қолди. Фақат уч кишигина ожизлик қилди. Лекин хатга имзо чеккан 56 кишидан 53 нафари ўзларида инқилобий руҳ сезиб, ёзганларидан тонмадилар. Ана шу жасоратли 53 киши Ўзбекистоннинг келажакдаги миллий озодлик ҳаракатига асос солди.\n“53 кишининг хати” Муҳаммад Солиҳ томонидан ёзилган эди. Абдуллава тузган “қора рўйхат”да ҳам бу ном биринчи ўринда турарди…\nТабиат мусаффолиги учун кураш\nИжодкор зиёлиларнинг илк мухолиф чиқишлари “Атроф муҳит тозалиги ва табиат мусаффолиги учун кураш” деб номланган эди. Эмин Усмон, Дадахон Нурий ва Муҳаммад Солиҳ каби ёзувчилар экология, қуриётган Орол ва ўзбек аёлининг соғлиги муаммолари хусусида қатор ўткир чиқишлар қилишди. Муҳаммад Солиҳнинг мақолалари Москва нашрларида ҳам чоп этилгани боис у анча машҳур бўлиб кетди. Ҳали Иттифоқ таркибида бўлган ҳамма ижодкорлар ҳам бундай дадилликка журъат қилолмас эди. Боз устига Муҳаммад Солиҳнинг ғарб стилидаги шеърлари ҳали вери унга бу қадар катта обрў келтирмаган бўлиб,унинг шеърларини расмий адабий танқид сирли ва мубҳам, ҳеч ким тушунаолмайдиган ва халқни йўлдан урадиган, миллатга қарши шеърият деб баҳолаган эди. Лекин бир оз синчков мухлис унинг шеърларидаги ажиб пардаларга ўралган ва миллат дарди билан йўғрилган тузумга қарши мухолифликни англаб олиши мумкин эди. Масалан, ҳали турғунлик пайтларидаёқ у шундай сатрлар битган эди:\nНақадар зерикарли далалар –\nОсмонга анграяр бўм-бўш чаноқлар,\nДеҳқоннинг бўм-бўш панжаси каби!\nБўм – бўш қўллар…\n(“Ёшлик баёзи”альманахи, Ғафур Ғулом номидаги адабиёт ва саньат нашриёти. Тошкент шаҳри).\nБир оз шеърий мушоҳада юрита оладиган ҳар қандай одам ҳам бу топишмоқ (ребус) сатрлар мазмунида пахта уни етиштираётганларники эмас деган яширин фикр борлигини англаб олиши мумкин эди…\nМен бир пайтлар интернет баҳсларида “ҳукуматпараст” жамоат арбоби Марат Зоҳидовнинг Совет давридаги Муҳаммад Солиҳ ижоди символикасини ипидан игнасигача таҳлил қилишга уринган мақолаларини ўқиган эдим. Муҳаммад Солиҳ ижодидаги мавҳумлик ва миллатга қаршилик ҳақидаги совет тарғиботчиларининг афсоналари қанчалик тутириқсиз бўлса, унинг қайта қуриш йилларидаги ижодини, ёзган мақолаларини миллатчиликка йўйиш ҳам шунчалик бемаънилик эди. Ўз ижодининг ўта сиёсийлашганига изоҳ бераркан, Муҳаммад Солиҳ шундай дейди: “Мен узоқ вақт сиёсатдан ҳазар қилиб, “ғоявий шеър ёзган”ларни калака қилиб келдим. “Буюк Октябрь” ва ё “Порлоқ келажак” ҳақида куйлаганларни эса умуман жиним суймасди. Бутун ижодим давомида принцип нуқтаи назаридан бирор марота ҳам “Ленин”, “социализм” ва “коммунизм” сўзларини ишлатмадим. Мен соф ижод билан шуғулланишни афзал билардим. Масалан, 1980 йилларда мен “ижодни ўзинг учун рақсга тушиш, ўз ички дунёнгга назар ташлаш, ўзинг куйлаб ўзинг тинглаш” санъати деган ақидага амал қилардим…”\n( «Ёшлик» журнали. 1981йил, Иброҳим Ҳаққулов билан суҳбатдан).\nЛекин ўша – 1980 йилда ёзилган бошқа бир шеърида, менинг қарашларимдан қатъий назар, баъзан “соф шоирона” бўлмаган сатрлар ҳам бор эди:\nуларга бўйсунамиз бир куни.\nмаълум ҳарфлардан ташкилланган сўз.\nДейлик, “Аҳмад” деса уйғонмайман мен,\nуйғонмайман “Тошмат” деб ҳайқирсалар ҳам =\nИсмимни билса ҳам момоқалдироқ\nуйғота олмайди мени ҳеч қачон!\nЎйлаб кўринг энди, нақадар қийин\nбутун халқни уйғотмоқчи бўлган доҳийга.\n– Бу сатрлар фақат санъат маҳсули десак тўғри бўлмас. Булар кўпроқ ритм ва ё қофияга туширилган сиёсий декламация десак тўғрироқ бўлар… (“Muhammad Salih in Turkish and Western Press, Ankara, “Berikan” -2001 p.388)\nБир сўз билан айтганда, саксонинчи йилларнинг ўрталарида ўзбек зиёлилари биз тилга олганимиздек, нафақат табиат, атроф муҳит ва экология учун, балки соф идеология учун ҳам кураш олиб борганига гувоҳ бўлдик. Лекин бу пайтда ҳали ҳеч ким орадан қандайдир 5-6 йил ўтиб, дунёдаги энг буюк идеология етакчиси – Совет Иттифоқи қулашини тасаввурига ҳам келтиролмас эди…


Ўсимлик оқсилларининг фойдаси нимада ва улар қаерда кўпроқ? | ayol.uzayol.uz\nБизнинг мушакларимиз оқсиллардан тузилади. Оқсиллар иммунитет ишлаб чиқилиши, асаб импулсларининг узатилиши, ҳужайраларнинг ўсиши, ривожланиши ва қайта тикланишини таъминлайди. Бундан ташқари у қоринни яхши тўйдиради. Умуман олганда, уларсиз яшаб бўлмайди.\nЎсимлик оқсилларининг афзаллиги нимада?\nЎсимликларда оқсиллар гўшт ва сут маҳсулотларига қараганда анча камроқ миқдорда мавжуд. Шунга қарамасдан, ўсимлик оқсилларининг таркиби зарур аминокислоталар тўпламидан ташкил топган, демак организмнинг оқсилларга бўлган эҳтиёжини қисман ёки тўлиқ қондира олади.\nНима учун ўсимлик оқсилларига ўтиш керак?\nКўпинча ортиқча вазндан қутулишга ҳаракат қилувчи кишилар ҳайвон оқсилларидан воз кечади. Ўсимликлардан тайёрланган овқатларнинг калорияси ва ёғи камроқ бўлади, шунинг учун кўпчилик айнан уни танлайди.\nЛекин узоқ вақт давомида фақат сабзавотлар билан овқатланиш туфайли оқсиллар етишмаслиги юз бериши мумкин. Шунинг учун ўсимлик оқсилларини истеъмол қилиш — бу соғлиққа зиён етказмасдан озишнинг гарови ҳисобланади.\nКўпчилик ҳайвонларга ачинганидан вегетарианга айланади. Одам организми гўштсиз ёки ҳайвонлардан олинадиган озиқ-овқатларсиз яшаши мумкин, лекин оқсилларсиз яшай олмайди. Шунинг учун ўсимликли парҳезни танлаганлар уларни бошқа манбалардан олади.\nЎсимлик оқсилларини қаердан олиш мумкин?\nСоя — ўсимликлар орасида муқаррар пешқадам ҳисобланади. Унинг 100 г уруғида 36 г оқсил мавжуд.\nСояни кўп истеъмол қилувчи одамлар саратон, юрак-томир касалликлари ва остеопороз билан камроқ касалланиши исботланган.\nЛовия ва ясмиқ донлари таркибида камроқ бўлса ҳам оқсил мавжуд. Ер ёнғоқда эса оқсиллар анча кўпроқ, лекин унинг таркибида ёғ ҳам кўп. Шунинг учун озишни истовчиларга бу ёнғоқ тавсия қилинмайди.\nБодом, писта, кешью ва ёнғоқлар ҳам оқсиллар борасида дуккаклилардан қолишмайди. Лекин уларнинг таркибида ҳам ёғлар анча кўп.\nЎсимлик оқсилларининг яна бир муҳим манбаси — бу бошоқлилар гуруҳига мансуб бўлган сули, буғдой, маккажўхори ва гуруч.\nМевалар ва сабзавотлар албатта, оқсилларнинг энг яхши манбаси эмас. Лекин уларнинг орасида ҳам ўз пешқадамлари бор. Масалан, исмалоқ, брокколи, сарсабил, авокадо, банан ва гилос.


Ўзбекистонда коронавирусга чалинганлар билан мулоқот қилган 10 минг киши аниқланган Ўзбекистон янгиликлари\nЎзбекистонда коронавирусга чалинганлар билан мулоқот қилган 10 минг киши аниқланган\nЎзбекистон, Тошкент – Batafsil.uz ЯА. Бугунги кунда Ўзбекистонда коронавирус инфекциясига чалинган беморлар билан мулоқотда бўлган 9538 нафар шахслар тўғрисида маълумотлар тўпланган. Бу ҳақида Бош прокуратуранининг бошқарма бошлиғи Содиқжон Бердиалиевга ҳавола қилган ҳолда мухбиримиз хабар бермоқда.\nМулоқотда бўлган шахслардан:\n- 2204 киши беморларнинг қариндошлари;\n- 3877 киши беморлар билан ишлаган ёки улар билан доимий мулоқотда бўлган;\n- 3453 киши беморлар билан бир маротаба мулоқот килганлар.\nШу билан бирга, Бош прокуратура вакилининг айтишича, мамлакатда карантин қоидаларини бузилишнинг 42782та ҳолати аниқланган бўлиб, ҳуқуқбузарликларнг 39291 таси эркаклар, 525 таси аёллар томнидан содир этилган.\n- Юзни ёпадиган тибиий ниқобнинг йўқлиги – 40360 та;\n- Карантин ҳудудини тарк этиш – 395 та;\n- Вақтинчалик тўхтатилган савдо фаолиятини давом эттириш – 201 та;\n- Тўй ва маросимлар ўтказиш – 24 та;\n- Ижтимоий тармоқларда ваҳимага сабаб бўлувчи асосланмаган маълумот тарқатиш – 10 та;\n- Бошқа ҳуқуқбузарликлар – 1792 та.\nШуниси қизиқки 6785 та жиноят Тошкент шаҳрида, 5430 та Фарғона, 5341 та Тошкент ва 4465 та Самарқанд вилоятларида содир этилган.\nЯна бир муҳим ҳолат – 65 ёшдан катта бўлган кекса кишиларнинг уйдан чиқишини чеклаш билан боғлиқ қарор қабул қилинган бўлсада, бу тоифадаги кишилар томонидан карантин қоидаларини бузишнинг 3261 та ҳолати аниқланган.